Vojvodina raspisala Konkurs za kupovinu kuća na selu za mlade - POLJOPRIVREDNIK specijalizovani list za selo\nVojvodina raspisala Konkurs za kupovinu kuća na selu za mlade\nDatum kreiranja petak, 25 februar 2022 13:21\nZavod za ravnopravnost polova raspisao je konkurs namenjen bračnim i vanbračnim parovima sa teritorije Vojvodine za kupovinu seoskih kuća sa okućnicom.\nKonkurs čiji je cilj unapreditiekonomskipoložaj žena putem porasta broja žena vlasnica nepokretnosti, podstaknutirazvoj ruralnih sredinaipoboljšatidemografskustrukturu kroz dolazak dece i povećanja nataliteta, otvoren je do 21. aprila 2022. godine.\nOve godine Zavod je za ovaj program obezbedio ukupno 18 miliona dinara, a maksimalan iznos bespovratnih sredstava predviđen za kupovinu seoske kuće sa okućnicom na teritoriji Vojvodine iznosi 1,2 miliona dinara.\nPravo učešća imaju supružnici ivanbračni partneri sa trajnijom zajednicom života.\nKriterijumi za dodelu sredstava su godine života (jedan od učesnika ne sme biti stariji od 40 godina),radni odnos (da je jedan od učesnika konkursa zaposlen), zatim obrazovanje, da nisu vlasnici/suvlasnici bilo kakve nepokretnosti, da nisu u krvnom srodstvu sa prodavcem nekretnine, kao i da imaju prijavljeno prebivalište na teritoriji Vojvodine.\nO ostalim uslovima i pravu učešću na Konkursu, kao i potrebnoj dokumentaciji više na linku\nKonkurs za kuće Zavod realizuje od 2015. godine i do sada se 312 porodica nastanilo u selima širom Vojvodine, dok je 312 žena postalo suvlasnica nekretnine. Iz budžeta AP Vojvodine je za realizaciju ovog podsticajnog programa izdvojeno 305miliona dinara.\nKuće su dodeljene u 40 opština Vojvodine, a najveći broj nekretnina kupljen je u selima sa teritorija opštinaBačka Palanka, Vrbas, Subotica, Šid, Sombor i Bečej.


Zvizdić sa Vučićem u Srbiji 23. januara o ekonomiji i aktuelnim temama\nBeta 17. januara 2017. 07:50\n„Ja sam prihvatio poziv premijera Vučića i biću u zvaničnoj poseti Srbiji narednog ponedeljka. To će biti kontinuitet saradnje, pre svega dobrosusedske saradnje BiH i Srbije, dobre saradnje i dobrih relacija koje imamo premijer Vučić i ja, i svakako saradnje Saveta ministara BiH i Vlade Srbije“, rekao je Zvizdić za sarajevsku TV1.\nOn je kazao da će njegova poseta Beogradu podići nivo dobrosusedskih i dobrih ekonomskih odnosa koji se nalaze u uzlaznoj putanji, ali i procesa pomirenja da bi se obezbedila kvalitetnija budućnosti gradjana i BiH i Srbije.\nPredsedavajući Saveta ministara je kazao da će sa Vučićem prvenstveno razgovarati o ekonomskim temama, dok će poseban fokus biti izgradnja zajedničkih projekata iz oblasti infrastrukture bitnih za BiH i Srbiju, ali i region zapadnog Balkana – u svetlu onoga što se dešava unutar „Connectivity Agende“ zajedno sa EU.\nOcenio je da dijalog i razgovor moraju ostati ključni instrumenti za rešavanje problema unutar regiona zapadnog Balkana, kao i za definisanja zajedničkih interesa BiH i Srbije.\n„Zaista smatram, a isto tako misli i kolega Vučić, da retorika mora biti spuštena na jedan nivo prihvatljivog političkog dijaloga i političke korektnosti, jer radikalna retorika, dizanje tenzija, stvaranje blokada ne ide u korist niti BiH niti Srbiji niti kompletnom region“, istakao je on.\nZvizdić je ocenio da je najmanji zajednički sadržalac BiH i Srbije evropski put, u okviru kojeg dve zemlje mogu naći veliki broj zajedničkih projekata.


Polovni Deutz rezervni delovi oglasi za prodaju - Srbija - Mascus Srbija\nNalazite se ovde: Mascus Srbija > Transportna vozila > Rezervni delovi > Deutz\nKargo motori (198)\n/Engine BF6L912W (1)\n/Engine control unit ECU 4218027 4214215 5212222/ (1)\n/Engines F6L912 W/ (1)\n/PPM Crane Engine F6L413 FR/ (1)\nPolovna Deutz rezervni delovi na prodaju\nOvo su rezultati pretrage polovnih Deutz rezervni delovi mašina koje su za prodaju. Deutz rezervni delovi oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Deutz rezervni delovi u Brend sekciji.\nOvde je kompletna lista polovnih Deutz rezervni delovi za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Deutz rezervni delovi koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Deutz rezervni delovi koje Vas interesuju.


Šta će Erdogan reći Bakiru: Turska kao adut u rešavanju krize u Bosni - 19.01.2022, Sputnik Srbija\nPoseta srpskog predsednika Aleksandra Vučića Ankari pokazuje da Turska ima razumevanja za ono što je ključno za rasplet krize u BiH – poštovanje izvornog slova Dejtonskog sporazuma i formulu o tri konstitutivna naroda i dva entiteta. Sa druge strane, zbog uticaja na SDA, Turska može da ima značajnog uticaja na rasplet krize u BiH.\nOvako nekadašnji diplomata Zoran Milivojević komentariše susret srpskog i turskog predsednika, Aleksandra Vučića i Redžepa Tajipa Erdogana. Ipak, Turska, prema njegovim rečima, ne može da bude ključni igrač u rešavanju krize, ali može da u značajnoj meri doprinese njenom rešavanju.Najvažnije je da Turska utiče na SDATo što Turska ne može da bude ključni igrač je zato što se njeni interesi i interesi zapadnih zemalja ne podudaraju.Međutim, problemi koje Turska ima na relaciji sa NATO, zbog akcija na Bliskom istoku i odnosa sa Rusijom, pokazuju koliko su interesi Ankare i Zapada u koliziji.Bez obzira na zapadne interese i povećanje broja specijalnih izaslanika, Turska se iz rešavanja bosanskohercegovačke političke krize ne može isključiti, jer je, između ostalog, njen uticaj izuzetno jak u istorijskom i kulturološkom smislu. Sa druge strane, Turska ne pristaje da bude isključena iz procesa.Prema Milivojevićevim rečima, ključno pitanje je sa koje platforme Turska nastupa prema krizi u BiH.SDA sluša samo VašingtonŽeljko Budimir sa banjalučkog Fakulteta političkih nauka manje je optimističan od Milivojevića kada govori o dometima turskog uticaja na krizu u BiH. Prema njegovim rečima, da je političko Sarajevo želelo da se Turska uključi u rešavanje krize u BiH, to bi se već dogodilo. Bošnjačka politička elita ne sluša više nikoga, osim svojih mentora iz Vašingtona i Brisela i zbog toga je teško očekivati da će Turska igrati ulogu ključnog igrača u rešavanju krize u BiH.Turski uticaj nikada nije bio ključan na Bošnjake i od potpisivanja Dejtonskog sporazuma, uloga SAD je dominantna u BiH u svakom segmentu. Iako je osmanski i islamski uticaj na bošnjački nacionalni identitet važan, SDA svojim potezima pokazuje da su njeni glavni partneri na zapadu i da je to SAD, zaključuje Budimir.Podsećamo, Vučić i Erdogan su, prilikom susreta 18. decembra, zaključili da su stabilnost, mir, razgovor i poštovanje Dejtonskog sporazuma od suštinskog značaja za BiH.„Rekao sam predsedniku Erdoganu da Srbija poštuje integritet BiH, kao i što ističemo da je važno poštovanje integriteta Republike Srpske u okviru BiH“, rekao je Vučić, dok je Erdogan naglasio da je podrška koju Srbija pruža suverenitetu i teritorijalnom integritetu BiH veoma važna za mir i stabilnost celog regiona.Erdogan je rekao da je „imperativ da se sve strane suzdrže od preduzimanja koraka koji štete teritorijalnom integritetu BiH i da se svi ponašaju odgovorno“. On je naveo da će Turska „nastaviti da ulaže napore i da čini sve“ da se smanji napetost na Balkanu.Sastanak Vučića i Erdogana pozdravio je i srpski član Predsedništva BiH Milorad Dodik.„Podržavam nastojanje da se dijalogom dođe do rešenja u BiH što su juče i inicirali predsednici Vučić i Erdogan. Republika Srpska se sve vreme jasno zalaže za poštovanje Dejtonskog sporazuma i dijalog političkih predstavnika tri konstitutivna naroda u BiH. Ni u jednom momentu Republika Srpska nije ugrozila mir i stabilnost u BiH, niti nam je to bila namera, već insistiramo na poštovanju Ustava i onoga što je potpisano u Dejtonu“, rekao je Dodik.\nturska, redžep tajip erdogan, uticaj, region – politika, bosna i hercegovina (bih), region\nOvako nekadašnji diplomata Zoran Milivojević komentariše susret srpskog i turskog predsednika, Aleksandra Vučića i Redžepa Tajipa Erdogana. Ipak, Turska, prema njegovim rečima, ne može da bude ključni igrač u rešavanju krize, ali može da u značajnoj meri doprinese njenom rešavanju.\nNajvažnije je da Turska utiče na SDA\nTo što Turska ne može da bude ključni igrač je zato što se njeni interesi i interesi zapadnih zemalja ne podudaraju.\n„Turska iskače iz generalne strategije Zapada i zapadnih interesa na ovom prostoru. Postoji odsustvo poverenja kada je reč o Turskoj – ona je regionalna sila, to je nesporno i ona želi da promoviše svoje interese i u Mediteranu, i na Kavkazu, i na Bliskom istoku i u svom okruženju na Zapadnom Balkanu i islamski element na Zapadnom Balkanu i Jugoistočnoj Evropi smatra prirodnim prostorom za svoj uticaj“, objašnjava Milivojević.\nMeđutim, problemi koje Turska ima na relaciji sa NATO, zbog akcija na Bliskom istoku i odnosa sa Rusijom, pokazuju koliko su interesi Ankare i Zapada u koliziji.\n„Najvažniji element turskog uticaja je njen uticaj na SDA i na ponašanje ove partije. U tome, direktan odnos između Erdogana i Bakira Izetbegovića je izuzetno važan“, konstatuje naš sagovornik.\nBez obzira na zapadne interese i povećanje broja specijalnih izaslanika, Turska se iz rešavanja bosanskohercegovačke političke krize ne može isključiti, jer je, između ostalog, njen uticaj izuzetno jak u istorijskom i kulturološkom smislu. Sa druge strane, Turska ne pristaje da bude isključena iz procesa.\nPrema Milivojevićevim rečima, ključno pitanje je sa koje platforme Turska nastupa prema krizi u BiH.\n„Ukoliko je Turska saglasna sa principima poštovanja izvornog Dejtona i koncepta o dva entiteta i tri konstitutivna naroda, gde bi se Turska uključila sa Srbijom i Hrvatskom, mogla bi da da određeni rezultat. U krajnjem slučaju, da pokaže da se mimo toga stvar u BiH ne može rešiti nametanjem“, ističe on.\nSDA sluša samo Vašington\nŽeljko Budimir sa banjalučkog Fakulteta političkih nauka manje je optimističan od Milivojevića kada govori o dometima turskog uticaja na krizu u BiH. Prema njegovim rečima, da je političko Sarajevo želelo da se Turska uključi u rešavanje krize u BiH, to bi se već dogodilo. Bošnjačka politička elita ne sluša više nikoga, osim svojih mentora iz Vašingtona i Brisela i zbog toga je teško očekivati da će Turska igrati ulogu ključnog igrača u rešavanju krize u BiH.\n„BiH je projekat Zapada, a ne Turske. Čak i istorijske i religijske veze između bosanskih muslimana i Turske nisu toliko važne, koliko je važna politička podrška koju političko Sarajevo ima, pre svega u Vašingtonu i Briselu, kao i u pojedinim zemljama EU koje slede politiku utemeljenu u vreme američke globalne liberalne hegemonije“, ističe Budimir.\nTurski uticaj nikada nije bio ključan na Bošnjake i od potpisivanja Dejtonskog sporazuma, uloga SAD je dominantna u BiH u svakom segmentu. Iako je osmanski i islamski uticaj na bošnjački nacionalni identitet važan, SDA svojim potezima pokazuje da su njeni glavni partneri na zapadu i da je to SAD, zaključuje Budimir.\nPodsećamo, Vučić i Erdogan su, prilikom susreta 18. decembra, zaključili da su stabilnost, mir, razgovor i poštovanje Dejtonskog sporazuma od suštinskog značaja za BiH.\n„Rekao sam predsedniku Erdoganu da Srbija poštuje integritet BiH, kao i što ističemo da je važno poštovanje integriteta Republike Srpske u okviru BiH“, rekao je Vučić, dok je Erdogan naglasio da je podrška koju Srbija pruža suverenitetu i teritorijalnom integritetu BiH veoma važna za mir i stabilnost celog regiona.\nErdogan je rekao da je „imperativ da se sve strane suzdrže od preduzimanja koraka koji štete teritorijalnom integritetu BiH i da se svi ponašaju odgovorno“. On je naveo da će Turska „nastaviti da ulaže napore i da čini sve“ da se smanji napetost na Balkanu.\nSastanak Vučića i Erdogana pozdravio je i srpski član Predsedništva BiH Milorad Dodik.\n„Podržavam nastojanje da se dijalogom dođe do rešenja u BiH što su juče i inicirali predsednici Vučić i Erdogan. Republika Srpska se sve vreme jasno zalaže za poštovanje Dejtonskog sporazuma i dijalog političkih predstavnika tri konstitutivna naroda u BiH. Ni u jednom momentu Republika Srpska nije ugrozila mir i stabilnost u BiH, niti nam je to bila namera, već insistiramo na poštovanju Ustava i onoga što je potpisano u Dejtonu“, rekao je Dodik.\nMilanović: Dodik je naš partner, bez Srba u BiH nema rešenja\n17 Januar, 22:56


Amerika čvrsto uz "celovito Kosovo" | Skandalozno\nAmerika čvrsto uz „celovito Kosovo“: Srbiji ne pomaže brzo rešenje\nSudeći po poslednjim izjavama odlazećeg i dolazećeg ambasadora SAD u Prištini Grega Delavija i Filipa Kosneta, od razmene teritorija Srbije i tzv. Kosova zasad neće biti ništa.\nPodsećamo, kandidat za novog ambasadora SAD u Prištini Filip Kosnet rekao je da je „važno da i Srbija i Kosovo izađu sa kreativnim rešenjima, ali da ta formulacija ne znači razmenu teritorija“.\nIstog dana nešto ranije, Ambasada SAD u Prištini saopštila je da će „ostaviti dve strane da postignu sporazum“, ali da će Beogradu i Prištini „biti jasno da neće imati neograničenu slobodu delovanja“.\nIstoričar Saša Adamović kaže za Sputnjik da onima koji su mislili da bi Trampova administracija mogla preko noći da promeni pristup rešavanju kosovskog problema, mora biti jasno da se to neće dogoditi.\nU tom smislu trebalo bi posmatrati izjave kandidata za novog i još uvek aktuelnog američkog ambasadora u Prištini. To što oni govore zapravo je, u ovom trenutku, još uvek zvaničan stav Stejt departmenta, odnosno američke diplomatije.\n„S druge strane, jasno je da Kosovo nije na visokom mestu u Trampovoj spoljnopolitičkoj agendi i mislim da u ovom trenutku američka diplomatija ima u svetu mnogo veće i značajnije probleme koje mora da rešava nego što je to kosovsko pitanje. Takođe, jasno je da je srpska diplomatija izgubila dosta vremena od dolaska Trampa u Belu kuću jer nije adekvatno reagovala na tu prilično radikalnu promenu u američkoj politici“, kaže Adamović.\nIzgubljeno je dosta vremena i nije se mnogo uradilo da se SAD, odnosno nova Trampova administracija, uvere u potrebu preispitivanja dosadašnje politike prema Kosovu i Metohiji.\nAdamović ističe da Srbija trenutno nema ni adekvatnog ambasadora u Vašingtonu, koji je „po svemu sudeći, potpuno beskoristan i nije nimalo uticao na to da nova američka administracija preispita dosadašnju politiku prema Srbiji i Kosovu“.\nSagovornik Sputnjika smatra da bi izjavu budućeg ambasadora SAD u Prištini trebalo posmatrati u svetlu nastavka dosadašnje politike prema Kosovu, što nam kazuje da u ovom trenutku povoljno rešenje za srpsku stranu nije moguće.\nMeđutim, Srbija bi mogla, računajući na radikalne promene u međunarodnim odnosima i uz adekvatnu diplomatsku aktivnost, doći u poziciju da utiče na promenu stava Trampove administracije.\n„Naša diplomatija mora imati jasan plan kad je u pitanju odbrana Kosova, a procenjivati kad bi moglo doći do promena još je vrlo rano. Moramo sačekati dalji razvoj promena na globalnom nivou, koje, po svemu sudeći, idu u našu korist i mi bismo mogli, ako dobro predviđamo ono što će se dešavati u budućnosti, s više optimizma posmatrati stvari. Imamo mnogo osnova da verujemo da će pozicija Srbije u međunarodnoj areni biti bolja nego što je sada“, smatra Adamović.\nOn dodaje da je sasvim moguće da budući ambasador SAD na Kosovu Filip Kosnet nije čuo za sastanak Ivice Dačića sa savetnikom i zetom američkog predsednika Džeradom Kušnerom na kome je, navodno, nagoveštena promena pozicije Sjedinjenih Država.\n„Sa druge strane, taj sastanak za Srbiju može biti veoma koristan, iako dolazi sa velikim zakašnjenjem, upravo iz tog razloga što je to prilika da Srbija predstavi svoj pogled na kosovski problem najuticajnijim ljudima u Trampovoj administraciji. Nama treba mnogo više takvih susreta sa uticajnim ljudima u američkoj politici, pre svega onima koji dele Trampov pogled na svet, jer među njima bismo i te kako mogli da imamo mnogo više razumevanja za našu poziciju nego što je to bio slučaj u prethodnim administracijama“, ističe Adamović.\nJako je važno da imamo što više takvih kontakata, i javnih i tajnih, gde bismo mogli uticajnim ljudima da pokažemo kakva je pozicija Srbije prema rešavanju kosovskog problema, zaključio je Adamović.\nBudite prvi sa komentarom na članku "Amerika čvrsto uz „celovito Kosovo“: Srbiji ne pomaže brzo rešenje"


RK Bosna Visoko: Obilježavanje 65. rođendana | SPORTSKI SAVEZ VISOKO\nRK Bosna Visoko: Obilježavanje 65. rođendana\nObilježavanje 65. rođendana: RK Bosna Visoko – RK Metaloplastika Šabac 15. januara\nU sklopu više aktivnosti koje su planirane povodom obilježavanja 65. godišnjice od osnivanja, naš klub će već 15. januara odigrati prijateljsku utakmicu sa dvostrukim prvakom Evrope, RK Metaloplastika iz Šapca.\nKao što je već poznato, naš klub će 19. februara 2019. godine obilježiti svoj 65. rođendan. U svojoj bogatoj historiji, klub se može pohvaliti sa učešćem u Prvoj ligi Jugoslavije, rezultatima napravljenim u Kupu Jugoslavije, ali i višestrukim titulama u Kupu i Prvenstvu Bosne i Hercegovine te sjajnim rezultatima svojih omladinskih selekcija tokom godina, velikim brojem reprezentativaca i sportskih radnika.\nU sklopu više aktivnosti koje su planirane tim povodom, naš klub će već 15. januara, odigrati prijateljsku utakmicu sa dvostrukim prvakom Evrope, RK Metaloplastika iz Šapca, koja će ujedno biti i prva pripremna utakmica našeg kluba prije nastavka takmičenja u Kupu i Premijer ligi Bosne i Hercegovine.\nRK Metaloplastika osnovan je 1958. godine, a svoje zlatno razdobolje veže prije svega za 80-te godine, kada je ovaj klub bio ne samo najbolji klub u Jugoslaviji, nego i jedan od najboljih u Evropi. U tom periodu RK Metaloplastika je postao 7 puta prvak Jugoslavije, 4 puta osvajač Kupa, dva puta osvajač Kupa evropskih šampiona (1985. i 1986. uz još jedno finale i 3 polufinala), itd.\nU novijoj historiji, RK Metaloplastika iz Šapca se može pohvaliti osvajanjem Kupa Srbije 2016. godine te igranjem finala EHF Challenge Cupa 2014. godine. U ovoj sezoni, Metaloplastika se trenutno nalazi na drugom mjestu Super lige Srbije te je svakako u igri za osvajanje titule ove sezone.\nUz podršku Općine Visoko, velika nam je čast da ćemo ponovo u Visokom moći ugostiti klub ovakvog renomea te na najbolji način započeti aktivnosti na proslavi ovog velikog jubileja za naš klub.\nUtakmica RK Bosna Visoko – RK Metaloplastika Šabac odigrat će se u utorak, 15. januara, od 18 sati u KSC Mladost Visoko.\nPrethodni članakSretan rođendan Nevzadu SirčiSljedeći članakMuhamaed Toromanović će pojačati redove RK Bosna Visoko


Čestitka Crnogorske za Dan nezavisnosti - Radio Tivat\n20 мај Čestitka Crnogorske za Dan nezavisnosti\nPosted at 21:31h in Politika\tby\tDragan Popadic\nPredsjednik Crnogorske Vladimir Pavićević čestitao je građanima Crne Gore Dan nezavisnosti.\n„Dan nezavisnosti je praznik crnogorskog građanina, crnogorskog društva i crnogorske države. Na ovaj datum posebno se sjećamo duge i bogate istorije države Crne Gore, naše slobodarske tradicije i naših najboljih običaja“, rekao je Pavićević.\nPavićević je poručio da obilježavajući ovaj veliki praznik treba da baštinimo zajedničke uspomene iz prošlosti, ali i da gledamo u budućnost nastojeći da što efikasnije rješavamo zajedničke probleme i da učvršćujemo zajedništvo.\n„Trinaest godina po obnavljanju nezavisnosti, naša je obaveza da premošćavamo podjele koje usporavaju . To je naš prioritetni cilj i Crnogorska će biti istrajna u borbi za Crnu Goru koja će biti utemeljena na koncepciji ustavnog patriotizma, koja podrazumijeva okupljanje oko pune lojalnosti državi i potvrđivanju građanske lojalnosti našoj državi“, poručio je Pavićević.\nPavićević je zaključio da je obaveza svih aktera u savremenoj crnogorskoj politici da privrženošću velikom na čelu vladavine prava stalno potvrđuju privrženost svojoj državi i precima koji su svoje živote dali za njeno stvaranje.


SZO odobrio Moderninu vakcinu za hitnu upotrebu - Čivijaš radio\nSZO odobrio Moderninu vakcinu za hitnu upotrebu\nSvetska zdravstvena organizacija (SZO) odobrila je vakcinu protiv kovida-19 kompanije Moderna za hitnu upotrebu, što je peto odobrenje SZO čime će se verovatno ubrzati i nacionalna odobrenja za upotrebu te vakcine.\n„Cilj je da se lekovi, vakcine i dijagnostika učine dostupnima što je pre moguće“, objavio je SZO u saopštenju.\nPomoćnica glavnog direktora SZO, Mariangela Simao rekla je da je veoma važno da na raspolaganju bude što veći broj odobrenih vakcina kako bi se premostila kašnjenja u isporuci, uključivo iz Indije.\nIndija, koja je najveći proizvođač vakcina na svetu, privremeno je obustavila izvoz zbog nezapamćenog rasplamsavanja epidemije.\nModerna je ove nedelje objavila širenje planova proizvodne mreže kako bi se ojačao kapacitet do tri milijarde doza 2022.\nStrateška savetodavna grupa stručnjaka za vakcinisanje SZO još je u januaru preporučila Modernu za sve starosne grupe od 18 godina naviše.\nTa američka vakcina već je odobrena u EU, SAD, Velikoj Britaniji i još nekoliko zemalja, među kojima su Izrael i Singapur.\nVakcina Fajzer/Bionrek, takođe mRNA tehnologije kao i Moderna, bilo je prva koja je dobila odobrenje SZO za hitnu upotrebu krajem 2020.\nOd tada je SZO na spisak dodao dva seruma AstraZeneke koji se proizvode u Indiji i Južnoj Koreji kao i Džonson i Džonson.\nSZO trenutno razmatra odobrenja za kineske vakcine Sinofarma i Sinovak, a odluka se očekuje do kraja sledeće nedelje.\nPrevious Jaka kafa i slušanje rep muzike mogu da poboljšaju reflekse vozača\nNext VUČIĆ: Molim vas ko boga, vakcinišite se, NE VERUJTE TEORETIČARIMA ZAVERE, TO SU LUDE GLAVE!


Izreka „vreme je novac“ nikada nije bila istinitija nego u današnje doba, a ušteda jednog i drugog od ključne je važnosti za poboljšanje kvaliteta života, ali i uspešno poslovanje kompanija, ne samo na domaćem već i inostranom tržištu. Ovo se posebno vidi na primeru kompanija koje imaju svoj vozni park, ili se bave transportnim delatnostima, ili pak nude usluge za čije se obavljanje koriste teretna vozila, građevinske ili poljoprivredne mašine. O prednostima GPS sistema za praćenje i njihovoj upotrebi u kompanijama koje poseduju vozni park, razgovarali smo sa direktorom prodaje GPS sektora kompanije Almaks - Nikolom Manasijevićem.\n- Na osnovu dosadašnjeg iskustva kompanije koje poseduju sopstveni vozni park uglavnom se odlučuju za GPS sistem zbog zloupotrebe vozila od strane zaposlenih, optimizacije troškova voznog parka, kao i zbog integracije internih sistema sa sistemom GPS-a. Integracija dva sistema im omogućuje i optimizaciju radnog vremena, broja zaposlenih kroz dinamičko rutiranje, uvoza ključnih lokacija na GPS sistem i još mnogo toga što sam sistem pruža – kaže direktor prodaje GPS sektora kompanije Almaks.\n- GPS sistem za praćenje vozila ustvari neverovatno puno pomaže vlasnicima flota da optimizuju svoje poslovanje, a ujedno da podignu kvalitet usluge, a sve zbog informacija o lokaciji, utrošku goriva, dinamičkom rutiranju, brzini kretanja. Nakon malo više od jedne decenije, od kada su se ovi sistemi pojavili na tržištu Srbije, postali su nezaobilazan i neophodan element poslovanja jer se na njima nalaze sve informacije koje želite da znate o voznom parku.\n- GPS (Global Positioning System) uređaji za praćenje su inicijalno projektovani za vojne potrebe, ali vrlo brzo su našli široku primenu u svakodnevnom životu. Pomenute uređaje koristimo u svim vrstama transportne delatnosti, od putničkog i teretnog programa, preko radnih i poljoprivrednih mašina do plovila.\nPrethodnih dana smo dobili interesantan zahtev potencijalnog korisnika koji želi da GPS uređaje ugradi u letelice. Jako interesantan izazov za nas kojeg smo se odmah prihvatili i verujem da ćemo uskoro i prezentovati rešenje.\n- Zahvaljujući savremenim softverima i sistemima, GPS uređaji za satelitsko praćenje vozila daju nam preciznu poziciju, odnosno putanju kojom se objekat tj. vozilo u koje je ovaj uređaj ugrađen nalazi i kreće, kao i neke druge važne parametre:\n- vreme utrošeno na putu\n- dužina puta, odnosno pređena kilometraža\n- podaci o zaustavljanjima (uključujući mesto/lokaciju i trajanje)\n- brzina kretanja (maksimalna i prosečna)\n- upotreba vozila tokom i van radnog vremena\n- ponašanje vozača u saobraćaju itd.\nKontrolom svih ovih parametara troškove možete svesti na minimum, a efikasnost na maksimum. Takođe, bitno je napomenuti, da je ceo sistem praćenja dostupan na Android i iOS mobilnoj aplikaciji.\n- U velikim sistemima, kompanijama sa voznim parkom, ušteda novca i vremena, kao i zaštita imovine, od ključne je važnosti, a što je moguće uz pomoć preciznih podataka koji se dobijaju upotrebom GPS uređaja za satelitsko praćenje.\n* optimizuje troškove voznog parka - sistem za praćenje vozila napravljen\nje od velikog broja dodatnih senzora i telemetrijske opreme. Na taj način on omogućava daljinsko praćenje i izveštavanje o korišćenju građevinske opreme, rashladnih komora, dizel agregata, kontejnera i druge pokretne mašinerije.\n* prati nivo goriva u rezervoaru - Praćenje nivoa goriva u rezervoaru je\nključni parametar za ekonomičnost, bilo da je u pitanju bezbedna vožnja ili\nsprečavanje neovlašćenog istakanja goriva. Almaks GPS monitoring sistem je napravljen tako da efikasno meri i kontroliše potrošnju goriva u vozilima. Ovo se postiže ugradnjom visokopreciznih sondi za merenje goriva, čija preciznost je izražena po tačnosti od jedan do dva procenata u odnosu na ukupnu količinu rezervoara. Zaključak je da na ovaj način troškovi automatski postaju manji, što dovodi do uštede ne samo goriva, već i vremena.\n- Na osnovu statistike koju smo uradili za prethodnih godinu dana poslovanja, najtraženija je usluga osnovnog paketa - Basic usluge. Pored toga što nudi sam uređaj, u paketu sa mogućnostima sistema, a u odnosu na cenu usluge ovo je najoptimalniji paket usluga, prihvatljiv za većinu korisnika usluge GPS satelitskog praćenja vozila.


Bosanska Krupa: Otvorena manifestacija 35. Unski lađari – Bh Vjesnik\nHome/Sport/Bosanska Krupa: Otvorena manifestacija 35. Unski lađari\nSport, Vijesti 349 Views\nUtrkom veterana danas je u Bosanskoj Krupi otvorena tradicionalna manifestacija 35. Unski lađari na kojoj su učešće potvrdili učesnici iz raznih dijelova Evrope. Pored utrke veterana, u kojoj su učestvovali i prvi pobjednici Unskih lađara, danas su održane kvalifikacije za glavnu utrku koja se održava sutra te kvalifikacije za skokove s drvenog mosta.\nZa glavnu utrku prijavljeno je 80 lađara, odnosno 20 posada koji su stazom od željeznog mosta ka drvenom takmičili se za što bolju startnu poziciju. Tako će u subotu najbolju startnu poziciju imati ekipa iz Bosanske Krupe, dok odmah iza njih je ekipa iz Banje Luke, javlja Anadolu Agency (AA).\nZa skokove s drvenog mosta prijavilo se 34 učesnika od kojih se 10 s najboljim ocjenama plasiralo u subotnje finale.\nU subotu se očekuje bogat programski sadržaj na 35. Unskim lađarima: kvaliikacije i utrka kajakaša, glavna utrka Unskih lađara, finale skokova sa drvenog mosta, završetak manifestacije na zelenim otocima uz acoustic bend Babe Barbarella. (Faktor.ba, Foto: Anadolu Agency)\nTags Bosanska Krupa sport vijesti vijesti iz BiH


Nezapamćene poplave na zapadu Nemačke › Made-in-Germany.rs\nPojedini gradovi u zapadnom delu Nemačke na udaru su nezapamćenih poplava koje su se desile nakon višednevnih padavina, otapanja snega i izlivanja reka iz svojih korita.\nObustavljena je plovidba rekom Rajnom, a slična zabrana bi tokom ovog vikenda mogla biti uvedena i u oblasti Kelna. Put u centru Hajdelberga je zatvoren zbog izlivanja reke Nekar. Zbog poplava i klizišta sinoć je iz Sankt Blazijena evakuisano oko 150 žitelja, ali su se ubrzo vratili svojim kućama, prenosi agencija „Asošiejted pres“.\nTokom nekoliko prethodnih dana snažna oluja praćena vetrovima jačine i do 160 kilometara na sat pogodila je delove zapadne Evrope, čupajući drveće i onemogućavajući saobraćaj. U ovom nevremenu tri osobe su poginule, dok je najmanje 23 lica povređeno u Francuskoj i Švajcarskoj.\nU zapadnom delu Nemačke autoputevi su delimično bili blokirani zbog izlivanja reka i porušenog drveća, dok su zoološki vrtovi u bavarskim gradovima Minhenu i Augsburgu juče bili zatvoreni za posetioce.\nKo ne prihvati proterane ostaje bez nemačke pomoći\nU Srbiji najtraženiji nemački polovnjaci


Šta to zvecka na Kosovu: „Vojna sila” na Balkanu po broju nelegalnog oružja - Sputnjik Srbija\n16:32 23 April 2021\nŠta to zvecka na Kosovu: „Vojna sila” na Balkanu po broju nelegalnog oružja\n07:00 28.08.2020 (osveženo 16:14 28.08.2020) Preuzmite kraći link\nKosovo je definitivno teritorija sa velikim brojem ilegalnog oružja po glavi stanovnika koje građani poseduju, što predstavlja ozbiljnu opasnost u svakom smislu.\nOvako vojni stručnjak Mitar Kovač komentariše za Sputnjik procenu prištinskog lista „Koha“ da je najveći problem javne bezbednosti na Kosovu to što se van kontrole nalazi oko 250.000 komada ilegalnog oružja, kako se procenjuje.\nNelegalno oružje zvecka na Kosovu\n„Što se tiče ilegalnog oružja, u posedu građana Kosova i Metohije to je kulminiralo sa razvojem terorističke OVK i tokom protesta i nereda u Albaniji, kada je oružje koje je pripadalo albanskoj vojsci masovno završilo na Kosmetu. Ciljano i pod okriljem pojedinih obaveštajnih službi zapada prebacivano je terorističkoj OVK za delovanje, a posle toga i za masovne oružane pobune“, objašnjava Kovač.\nPo njegovim rečima, to naoružanje tada nije nimalo bilo naivno, a radi se uglavnom o pešadijskom naoružanju — automatskim puškama 7,62, poluautomatskim puškama, mitraljezima, težim mitraljezima 12,7 mm. Tu su bila i prenosna sredstva, dodaje on, za protivoklopnu borbu i dejstvo po niskoletećim objektima.\nNije bilo demilitarizacije\n„Unete su na Kosovo i velike količine municije. Kroz redovne kanale i u saradnji sa albanskom vojskom i pojedinim državama zapad, naoružavane su jedinice OVK u okviru priprema za agresiju na SRJ. Oružje je dolazilo i po ulasku Kfora, da bi posle masovno završilo u privatnom posedu građana i bivših pripadnika OVK“, ističe naš sagovornik.\nKovač kaže da se ne zna pravi razlog zašto Kosovo nije demilitarizovano, kada je to posle rata učinjeno u ostalim državama bivše SFRJ.\n„Ako se želi mir i kontrola bezbednosnog procesa na takozvanom Zapadnom Balkanu, neophodno je da međunarodna zajednica preko Kfora i NATO-a preduzme različite aktivnosti da se to oružje oduzme“, napominje on.\nOružje na celoj teritoriji\n„Bojim se da demilitarizacija nije sprovedena, jer ukoliko bi došlo do krize ili oružanih sukoba, neki centri bi mogli da podignu veliki broj stanovnika koji je već pod oružjem. To je ta matrica jednovremenog i rasprostranjenog oružja na celoj teritoriji Kosova i Metohije. A u svim njihovim planovima potencijalni ’agresor‘ je Srbija“, ističe Kovač.\nMinistarstvo unutrašnjih poslova Kosova je u decembru 2018. pokrenulo kampanju za legalizaciju oružja, ali, kako navodi „Koha“, za devet meseci, koliko je to trajalo, podneto je samo 2.000 zahteva za registraciju — uglavnom iz Prištine i Prizrena. Ministarstvo unutrašnjih poslova nije najavilo nikakvu konkretnu strategiju kojom bi se ubrzao tempo legalizacije ili oduzimanja oružja.\nPrema Krivičnom zakonu nepriznatog Kosova, svako ko poseduje ilegalno oružje, može biti kažnjen sa do 7.500 evra ili zatvorom do pet godina. Navodi se i kazna od dve do 10 godina zatvora usled ilegalnog posedovanja četiri ili više komada oružja ili više od 400 metaka.\nopasnost, Kosovo, ilegalno oružje


Debljina lima: 1-1,5 [mm]\nStepen mehaniočke zaštite: IP55\nMontažna ploča: Da\nStandardna širina: 250-800 [mm]\nStandardna visina: 250-2000 [mm]\nStandardna dubina: 150-300 [mm]\nFinalna zaštita: Plastifikacija u boji RAL 7035\nMetalni razvodni ormani proizvodnje "Elektromehanika" d.o.o. Niš izrađeni su od hladnovaljanog čeličnog lima debljine 1-1,5mm (u zavisnosti od dimenzija ormana) i zaštićeni su nanošenjem poliester-epoksidnog praha u boji RAL 7035. Ormani se proizvode prema zahtevu Kupca kao: nazidni, ugradni ili slobodnostojeći. Njihove su dimenzije definisane prema zahtevu Kupca, u stepenu mehaničke zaštite IP55.\nSlobodnostojeći ormani se isporučuju sa postoljem za montažu na pod, poseduju bravu sa zaključavanjem u tri tačke i tasterom za oslobađanje ručice brave. Isporučuju se sa montažnom pločom od pocinkovanog čeličnog lima debljine 2mm, ili od plastificiranog lima, u zavisnosti od zahteva.\nNadgradni ormani namenjeni su montaži na zid i isporučuju se sa odgovarajućim nosačima za montažu Montažna ploča može biti od pocinkovanog čeličnog lima debljine 2mm, ili od plastificiranog lima, u zavisnosti od zahteva.\nUgradni ormani namenjeni su ugradnji u zid i isporučuju se sa montažnom pločom od pocinkovanog čeličnog lima debljine 2mm, ili od plastificiranog lima, u zavisnosti od zahteva.\nProspekt za EM-RO razvodne ormane


SAVJETI Archives - Page 215 of 338 - RECEPTI ZA SVE\nRijetko ko je razmišljao o tome da može našteti svom zdravlju i tijelu dok se tušira, ali ukoliko radite neke od ovih stvari, onda sigurno da možete. U nastavku …\nPrema novom istraživanju objavljenom u znanstvenom časopisu Addiction, postoji poveznica između ovoga i karcinoma koja se ne može objasniti drugim faktorima. LONDON – Alkohol izravno uzrokuje najmanje sedam …\nSve domaćice znaju da je jedna od ‘nemogućih misija’ oribati rernu. Koje god hemikalije da koristite, uvijek ćete morati da ‘koristite silu’ i ribate kao lude, kako bi se …\nLjudi ne shvataju da je jetra najvažniji faktor koji utiče na to hoćemo li da smršamo i koliko. Upravo zbog toga, mnogi ljudi ne mogu da smršaju koliko god …\nDoktori upozoravaju da ove lijekove i hranu NI SLUČAJNO ne smijete da miješate\nOvo su neke kombinacije namirnica i lijekova koje nikako ne treba uzimati zajedno: 1. Bronhijalni spazmolitici (za astmu, bronhitis i druge bolesti pluća) Lijekovi: teofilin, albuterol. Zabranjeno: hrana …\nStopala i ruke ogledalo su zdravlja. Na njima se prvo primijete promjene koje upućuju na neke zdravstvene probleme. Internetom se poput virusa proširio savjet da krišku luka stavite na …\nKako se koristi konopljino ulje upotreba protiv raka i drugih bolesti\nDecenijama unazad, konopljino ulje u javnosti predstavlja svojevrsan tabu i biva potisnuto od strane farmaceutske industrije. Ipak, u poslednjih nekoliko godina, ponovo dobija na popularnosti i probija sve barijere. …\nUkoliko se grip i prehlada ne odleže kako treba, što podrazumeva barem desetak dana strogog mirovanja, oslabljeni organizam idealna je podloga za razvoj bakterija i virusa. Uporan kašalj karakterističan …\nPrevious 1 … 212 213 214 215 216 217 218 … 338 Next


PUPS : Južne vesti\nGužva zbog paketa za penzionere, iz PUPS-a kažu da nestaju zalihe u Nišu\n13:19, 10. 3. 2022.\nNajstariji građani Niša i danas satima čekaju u redu kako bi dobili pakete sa uljem, šećerom i drugim namirnicama. Iz PUPS-a kažu da će gužve biti još danas jer nestaju zalihe, da dosta niških penzionera ima potrebu za osnovnim namirnicama i najavljuju još jednu akciju posle izbora.\nPUPS: Paketi za penzionere nemaju veze s Vučićem i finansiraju ih dobri ljudi\n11:15, 9. 3. 2022.\nPosle pisanja Južnih vesti o podeli paketa penzionerima u Nišu u redakciju je došao Hadži Milorad Stošić iz PUPS-a i doneo jedan paket kako bi pokazao čega sve u njemu ima, ali i kako bi poručio da ta akcija nema veze sa SNS-om i da to finansiraju dobri ljudi. Kaže da oko 60% niških penzionera ima manju penziju od prosečne, a da su njihove potrebe za osnovnim namirnicama velike pokazale su prethodnih dana gužve ispred prostorija u kojima dele pakete.\n12:42, 13. 11. 2018.\nU trku za odbornička mesta na predstojećim izborima u Doljevcu zvanično je ušla Partija ujedinjenih penzionera Srbije, sa izbornom listom “Milan Krkobabić - Partija ujedinjenih penzionera Srbije - i Doljevac je Srbija”.\nPUPS: Niški aerodrom se razvijao nauštrb beogradskog\n10:19, 18. 4. 2018.\nZato što je država Srbija omogućila da "low cost" avio-kompanije sleću na niški Aerodrom "Konstantin Veliki", a to uskratila beogradskom, povećao se broj putnika u Nišu, objašnjavaju iz Partije ujedinjenih penzionera Srbije. Ova stranka dodaje da je za razvoj neophodno veće ulaganje države u “Konstantin Veliki” i da on ostaje niški, bez obzira da li će biti u vlasništvu Grada ili Republike, pa će zato podržati odluku da se aerodrom "pokloni" državi.\nU niškom PUPS-u izložba o uspešnim sportistkinjama\n16:08, 7. 3. 2018.\nPovodom Dana žena, u niškom PUPS-u je otvorena izložba panoa na kojima su prikazane uspešne srpske sportistkinje, a uz fotografije se nalazi i kraći tekst. Najavljuju da će uskoro napraviti sličnu postavku na kojoj će se naći samo žene sa juga Srbije. Za penzionere je održana i tribina o ovoj temi, kao i o rekreaciji u trećem dobu.\nVećnik Aleksov postavljen za državnog sekretara u Ministarstvu rada\n17:11, 4. 2. 2018.\nNa predlog Gradskog odbora PUPS-a, funkciju državnog sekretara u Ministarstvu za rad, zapošljavanje, boračka i socijalna pitanja, po odluci Vlade Srbije, obavljaće Svetozar Aleksov, kome teče drugi mandat u Gradskom veću Niša.\nPUPS traži 13. penziju i za niške penzionere\n12:31, 7. 11. 2017.\nPartija ujedinjenih penzionera Srbije predlaže da građani Niša kojima je penzija niža od 15.000 dinara dobiju i 13. uplatu u istom iznosu kolika im je i penzija, a ovom inicijativom ugledali su se na predsednika svoje stranke Milana Krkobabića koji je ovakvu pomoć najavio za Beograđane.\nU Prokuplju proglašeno 11 izbornih lista\n12:09, 15. 4. 2016.\nOpštinska izborna komisija u Prokuplju proglasila je 11 izbornih lista, a zanimljivo je da su samo prve 3 liste SNS, DS i SPS-JS predali liste sa imenima svih 55 odborničkih kandidada, koliko broji lokalna Skupština.


„Desilo se nešto što je vrlo opasno za Valjevo“ | Kolubarske\n„Desilo se nešto što je vrlo opasno za Valjevo“\nKandidat za poslanika SNS-a Mihailo Jokić je na jučerašnjoj konferenciji za novinare rekao da se „desilo nešto što je vrlo opasno za Valjevo“. On je na osnovu nepotvrđenih informacija zaključio da će nekim dogovorom i programom iz 2010. godine Valjeva, Uba, Lajkovca, Mionice i Lazarevca, biti formirano Regionalno javno preduzeće „Kolubara“ za vodosnabdevanje svih ovih opština.\nJokić navodi da će to javno preduzeće u svom sastavu imati branu Rovni i cevovod od brane do Slovca, što nije problem, ali je sporno to što bi u sastavu tog preduzeća bila i fabrika vode na Pećini. Jokić je ustvrdio da je interes Valjeva narušen i podseća da je Grad uložio 26 miliona dinara u održavanje i opremanje fabrike vode.\n„Još gore je to što će izvorišta Paklje i Gradac kao i cevovod od brane do Pakalja biti imovina tog javnog preduzeća ’Kolubara“, tvrdi Jokić, ali i dodaje da on ne zna kad su se i kako oni to dogovorili.\n„Imam informaciju, možda je tačna, a možda i nije da je Mionica odustala. Međutim gradonačelnik Valjeva, koji je u ostavci, formirao je radno telo, održan je jedan sastanak, a to radno telo treba da radi na realizaciji formiranja Regionalnog javnog preduzeća ’Kolubara’ za snabdevanje i prodaju vode. Dakle, ideja je da našu vodu sa Pakalja i Gradca to javno preduzeće prodaje Vodovodu, koje bi praktično samo vršilo distribuciju vode“, kaže Jokić i dodaje da nema zvaničnu informaciju šta se na tom sastanku dogovorilo.\nJokić sumnja da se to sve radi na brzinu i pre izbora, kako bi ljudi, koji su zaposleni u JP „Kolubara“ (Stubo-Rovni), nastavili da primaju plate koje su primali, a imali su preko 100.000 dinara i tako da nastave da žive „kao bubreg u loju“.\nPodseća da je Gradsko veće u prethodnom periodu postavljalo vd direktora javnih preduzeća, što je suprotno Zakonu o javnim preduzećima jer je postavljanje direktora u isključivoj nadležnosti Skupštine grada.\n„Ne bi me iznenadilo da ova radna grupa predloži da se formira preduzeće i da se izabere vd direktora, naravno direktor bi bio neko od njih, imali bi pet ljudi i prodavali bi vodu sa Pakalja i Gradca Vodovodu, a Vodovod bi je prodavao nama, a zbog posrednika voda bi bila skuplja“, navodi Jokić i pita zašto bi građani Valjeva bili žrtve i zašto se žrtvuje imovina Valjeva?\nJokić zaključuje da je ovu originalnu ideju jedino mogao da smisli odlazeći gradonačelnik. „Ovo je opasna igra. Bojim se da nas ne dovedu pred svršen čin i da Gradsko veće imenuje direktora tog preduzeća“, kaže Jokić i dodaje da postoji indicija da su se oni sve dogovorili.\nPitanja za Mihaila Jokića\nS obzirom na to da Gradski odbor SNS-a nije pozvao na konferenciju za novinare redakciju Kolubarskih.rs, kao i redakcije Patka i TV Valjevo Plus, tako da mi je uskraćena mogućnost da postavim pitanja na temu „nečeg opasnog što se desilo u Valjevu“, to ću učiniti na ovaj način.\nZašto se bavimo spekulacijama, kad ne postoje činjenice, a očigledno je da ne postoje jer je Mihailo Jokić i sam rekao - „nemam zvanične informacije šta se na tom sastanku dogovorilo“, „postoji indicija“, zatim „ne znam kad su se i kako oni to dogovorili“, kao i „imam informaciju, možda je tačna, a možda i nije“.\nDa li i ostale opštine, koje navodi Jokić, Ub, Lajkovac, Mionica i Lazarevac, imaju svoje radne grupe? Ako imaju svoje, da li su ih osnovali predsednici Uba, Mionice, Lajkovca i Lazarevca i da li su te radne grupe održale sastanke?\nDa li ostale opštine pripremaju slične odluke, što bi bilo neophodno ako se radi o osnivanju regionalnog preduzeća?\n„Bojim se da nas ne dovedu pred svršen čin, da Gradsko veće imenuje direktora tog preduzeća“, kaže Jokić. Jedino Skupština može da osniva javno preduzeće, a ono nije osnovano, otuda pitanje kog preduzeća za vd direktora bi postavilo Gradsko veće i kako Gradsko veće Valjeva može da imenuje direktora Regionalnog preduzeća?\nZašto se bavimo spekulacijama pored toliko aktuelnih i gorućih pitanja za koje postoje činjenice?\nDa su Kolubarske.rs pozvane na konferenciju za novinare još bih pitala\nNa početku jučerašnje konferencije za novinare Mihailo Jokić je rekao: “Mislio sam danas da govorim o odgovornosti, znanju i neznanju kada je u pitanju budžet Grada. Vi znate da se danas u gradskoj kasi nalazi umrtvljenih 500 miliona dinara. Tih 500 miliona biće devalvirano, ako je kamatna stopa 14 posto, najmanje za 35 miliona dinara do 1. jula“, rekao je Jokić i dodao da je od ove teme odustao jer se u međuvremenu desilo nešto što je vrlo opasno za Valjevo.\nDa sam pozvana na konferenciju za novinare SNS-a pitala bih- ako je devalvacija gubitak vrednosti domaće u odnosu na strane valute, a jeste, kako je moguće da se to desi u zemlji u kojoj je “obezbeđena stabilnost dinara“, kako ističe i guvernerka NBS Jorgovanka Tabaković.\nTakođe bih pitala po kom zakonu lokalne samouprave mogu da se bave kreditnim poslovima? Sve i da mogu, a ne mogu, kako je moguće da ostvare kamatnu stopu od 14 posto, kada je trenutna kamatna stopa na dinarske kredite pet do sedam posto?\nDiskriminacija medija nije dozvoljena po Zakon o javnom informisanju i medijima\nPodelom medija na podobne i nepodobne Gradski odbor SNS-a je prekršio član 4 stav 2 Zakona o javnom informisanju i medijima. „Zabranjena je neposredna i posredna diskriminacija urednika medija, novinara i drugih lica u oblasti javnog informisanja...“\n"Za lepšu školu" Pre 4 sati 24 minuta\nPo treći put Pre 3 sati 23 minuta\nPodaci Zavoda za javno zdravlje Pre 22 sati 23 minuta


Hapšenje demonstranta u Minsku\nŠef evropske diplomatije Žozep Borelj pozvao je danas beloruske vlasti da preknu nasilje i da se bez odlaganja "vrate na put pravog i demokratskog ponašanja".\nU blogu objavljenom na sajtu EU Borel je rekao da beloruske vlasti moraju da prekinu nasilje, oslobode sve arbitrerno pritvorene osobe i otvore dijalog sa društvom, a ukoliko to ne urade Unija će morati da "preispita svoje odnose" sa Belorusijom i "preduzme sankcije protiv odgovornih za nasilje, arbitrerna hapšenja i falsifikaciju izbornih rezultata".\n"Mi naravno podržavamo suverenitet i nezavisnost Belorusije ali ne možemo da razvijamo naše odnose ignorišući flagrantna kršenja ljudskih prava i političkih sloboda," napisao je Borelj.\nBorelj je rekao da situacija u Belorusiji postala pitanje koje jako zabrinjava.\nPodsetio je da je posle predsedničkih izbora u nedelju Aleksandar Lukašenka i beloruske vlasti moraju da prekinu represiju protiv beloruskog naroda i otvore pregovore sa širim društvom.\nPodseća da su u godinama posle dolaska Aleksandra Lukašenke na vlast 1994. osnovne slobode i demokratski principi otvoreno ignorisani i kršeni. EU je tada uvela restriktivne mere ali je 2015. Belorusija krenula pozitivnim putem i beloruske vlasti odigrale konstruktivnu ulogu u ukrajinskoj krizi odbijajući da odobre sankcije koje je Rusija uvela Ukrajini, i olakšale postizanjem sporazuma iz Minska.\n"Represija se pojačala protiv političkih protivnika i nezavisnih medija, blogera i aktivista," nvaodi se u tekstu.Ukazuje se da na ove izbore prvi put nisu blagovremeno pozvani posmatrači OEBS-a.\n"Pogoršanje političke klime kulminiralo je u izborima koji nisu bili ni slobodni ni pošteni. Usledio je izliv rerpresivnog nasilja kada je narod Belorusije hrabro pokazao svoje nepoverenje u objavljeni rezultat i svoju želju za promenom," rekao je Borelj.\nOn je za petak sazvao sastanak šefova diplomatija članica EU na kome će biti reči o stanju u Belorusiji.


Vučić: Merkel zabrinuta zbog regiona, rekla mi da gradjanima Srbije prenesem pozdrav - Teleprompter.rs\nVučić: Merkel zabrinuta zbog regiona, rekla mi da gradjanima Srbije prenesem pozdrav\nPremijer Srbije Aleksandar Vučić izjavio je večeras u Berlinu da je nemačka kancelarka Angela Merkel suštinski zabrinuta zbog dešavanja u regionu Zapadnog Balkana.\n“Zabrinuta je zbog dešavanja u regionu. Ne zna ona sve detalje, znaju njeni saradnici, ali ona vidi celinu slike i prepoznaje suštinu. Ona je redak evropski lider koji je suštinski zabrinut”, rekao je Vučić za Radio-televiziju Srbije posle sastanka sa nemačkom kancelarkom.\nVučić je kazao da je sa Angelom Merkel razgovarao o bilateralnim odnosima, privlačenju investitora, regionalnoj stabilnosti, ističući da je nemačka kancelarka “veoma zadovoljna” ekonomskom stabilnošću Srbije.\nVučić je rekao da evropski put Srbije zavisi od Nemačke, da naša zemlja može mnogo da nauči ako se ugleda na Nemce i njihov “pobednički mentalitet”.\n“Nemačka danas postaje jedan od ključnih partnera Srbije”, rekao je Vučić i dodao da Nemci mnogo bolje razumeju reforme koje je sprovela Vlada Srbije.\nPrema njegovim rečima, iz dana u dan povećava se broj ljudi u Srbiji koji je zaposlen u nemačkim kompanijama.\nUpitan da li je Angela Merkel imala neke poruke uoči sutrašnjeg samita premijera Zapadnog Balkana u Sarajevu, Vučić je rekao da mu je “tačno rekla šta da kaže (evropskom komesaru za proširenje) Johanesu Hanu”.\n“Rekao sam – ne brini, preneću”, kazao je Vučić i dodao da se poruke tiču razvoja odredjenih projekata sa Bosnom i Hercegovinom, Makedonijom, Albanijom.\nVučić je gradjanima Srbije preneo pozdrave Angele Merkel, koja ga je zamolila da to učini. Istakao je da je za njega ogromna čast što je nemačka kancelarka s njim razgovarala više od dva časa, mimo protokola.\nMihajlović: Za Nikolićeve vikendice nadležan grad Beograd\nMerkelova Vučiću: Reforme idu unapred, Vlada postigla velike uspehe


POSTNINOVSKE CAROLIJE - Nina Savcic, Oto Horvat i Predrag Crnkovic :: DOM KULTURE „STUDENTSKI GRAD”\nPOSTNINOVSKE ČAROLIJE - Nina Savčić, Oto Horvat i Predrag Crnković\nDruge večeri književnog festivala "Postninovske čarolije" predstavljamo romane U LANCIMA Nine Savčić, NOĆNA PROJEKCIJA Ota Horvata i ČUVARI JAVNOG MNJENJA Predraga Crnkovića\nUTORAK 18. januar\nNina Savčić – U LANCIMA (Arhipelag)\nSagovornica Marija Nenezić\nRođena 1970. u Beogradu, diplomirala Srpski jezik i književnost i Unutrašnju arhitekturu, magistrirala Teoriju umetnosti i medija, za roman „Vlasnik svega našeg“ dobila nagradu „Isidora Sekulić“, kolumnistkinja dnevnog lista „Danas“, piše radio-drame za decu, saradnica „Nove ekonomije“.\nJunak romana je pisac govora u ministarstvu, koji odluči da se bavi dodatnim poslom – pisanjem posmrtnih govora i telegrama, što ga dovodi u vezu s dnevnikom koji će mu rasvetliti porodičnu traumu, istoriju njegove majke i spiralu vidljivog i nevidljivog nasilja u običnoj svakodnevici.\nOto Horvat - NOĆNA PROJEKCIJA (Akademska knjiga) / uključenje iz Firence/\nSagovornica Tamara Krstić\nRođen 1967. u Novom Sadu, pesnik, pripovedač i romanopisac, studirao u Novom Sadu, Erlangenu i Berlinu, diplomirao Germanistiku i komparatistiku u Ninbergu, na srpski prevodi poeziju s mađarskog, nemačkog i italijanskog jezika, živi u Firenci.\nRekonstrukcija života u gradu se pretvara u pričanje o poreklu, porodici, sudbini i udesu pojedinih aktera pred istorijskim zadatostima, u porodičnu genealogiju, u tegobnu storiju odrastanja, u sociološki i istorijski vodič naslućivanja Novog Sada.\n(parafraza teksta Franje Petrinovića)\nPredrag Crnković - ČUVARI JAVNOG MNJENJA (Presing)\nSagovornik Miroljub Stojanović\nRođen 1967. u Beogradu, pisac i prevodilac (s danskog, švedskog, norveškog i engleskog), s romanom Uvod u srpsku književnost sa južnoslovenskim književnostima bio u širim izborima za Ninovu i regionalnu nagradu „Meša Selimović“, uređuje ediciju prevoda sa skandinavskih jezika Severno svetlo u „Presingu“.\nRoman prati epizode iz života beogradskih novinara, koji se okupljaju u centralnim gradskim kafanama, posle 5. oktobra. Glavni junak, kolumnista velikog lista, posle kontakta s agentom državne bezbednosti uveren je da je vlast uvidela njegove vrednosti i umišlja da obavlja patriotske poslove za državu.


» Štand EU na Sajmu knjiga: Najuspešniji projekti u Srbiji i pomoć u borbi sa poplavama\nOd više od 600 projekata EU u Srbiji, u brošuri “Rastemo zajedno” je predstavljeno 17 najuspešnijih.\nOsnovna ideja je da se predstave uspešni projekti koji su doprineli promeni života u Srbiji, poboljšanju života u različitim sektorima, rekla je Marina Rakić iz EU Info centra.\nRakić je rekla da se projekti sprovode u svim sektorima i delatnostima u Srbiji, a krajnji korisnici su građani Srbije.\nPublikaciju je objavio i štampao Informacioni centar EU u Beogradu, a u njoj su predstavljeni projekti kao što su “Sanacija i proširenje postrojenja za tretman otpadnih voda”, “Obrazovanje za sve”, “Podrška stručnom obrazovanju i obuci u zatvorskim ustanovama Srbije”, “Razvoj usluga u zajednici za decu sa smetnjama u razvoju i njihove porodice”, “Projekat podrške inovacijama u Srbiji”.\nPrema rečima Marine Rakić, od 2000. godine EU je dala Srbiji pomoć u iznosu od 2,6 milijarde evra.\nOvo je prva brošura o projektima koju je Informacioni centar EU izdao, a u planu je i izdavanje druge, kao što je “Rastemo zajedno 2”, gde će biti navedeni i drugi uspešni projekti, rekla je Rakić.\nNamera je da kroz tu izdavačku delatnost građani Srbije budu upoznati sa aktivnostima koje su vođene da bi se videlo kako su pararelno izgrađivani bolji životni uslovi i bolji odnosi EU i Srbije, rekla je Rakić.\nEkspert za komunikacije na projektima EU Srđan Staletović rekao je da je Unija u sektor obrazovanja u Srbiji u prethodnih 14 godina uložila oko 64 miliona evra. “Taj novac je uložen u grejanje, popravku škola, kurseve za nastavnike iz osnovih i srednjih škola, nabavku kompjutera, servera, i drugih uređaja”, rekao je Staletović.\nGovoreći o projektu “Podrška EU sistemu visokoškolskog obrazovanja u Srbiji”, Staletović je naveo da su pre oko tri godine predstavnici EU saopštili da imaju 30 miliona evra na raspolaganju za sektor obrazovanja i predložili Ministarstvu prosvete da napravi projekat koji bi na najbolji način doprineo visokoškolskom obrazovanju i uključio svih pet državnih univerziteta.\nNapravljen je spisak 27 fakulteta i u okviru tog projekta nekim fakultetima je obezbeđen novac za rekonstrukciju, a najviše sredstava je upotrebljeno za nabavku savremene i skupe opreme, kao što je oprema za medicinske fakultete, rekao je Staletović.\nPosle predstavljanja brošure prikazan je film “EU i Srbija – obnavljamo zajedno” o pomoći u sanaciji posledica majskih poplava u režiji Olivere Miloš Todorović.\nPredstavnici izdavača koji su dobili podršku Evropske unije za svoje izdavačke projekte – Kreativnog centra, Odiseje, Arhipelaga, Zaveta i Geopoetike – razgovarali su o promotivnim aktivnostima kojima bi javnosti, čitaocima i ostalim izdavačima predstavili podršku EU. Slične aktivnosti realizovalo bi i Udruženje izdavača Srbije na sajmovima knjiga u zemlji i inostranstvu.\nTokom debate bilo je reči i o sadašnjem projektu Kreativna Evropa i kriterijumima za dobijanje podrške u okviru tog projekta.\nEUEU info centarkultura


TEMA: KOLIKO KOŠTA JAK DINAR - Nira Press\nPočetna » TEMA: KOLIKO KOŠTA JAK DINAR\nDok uvoznici uživaju u blagodetima jakog dinara, izvoznici trpe velike gubitke. Ekonomisti strahuju da može da nam se ponovi situacija s kraja 2008. godine kada je nakon jačanja dinara, usledilo njegovo naglo slabljenje. Situacija na kursnoj listi nije posledica realnog rasta izvoza već priliva deviza po osnovu prodaje atraktivnih državnih dužničkih papira\n“Dva palca gore i samo napred“, ovim rečima Nemanja Popov, generalni direktor „Centroproizvoda“, u poslednjih nekoliko meseci svakog jutra pozdravlja kursnu listu. Kao neko ko radi u prehrambenoj industriji ne krije da ga jačanje dinara raduje jer povećava sveopštu kupovnu moć u Srbiji.\n– Na tržištu se sve vezuje za evro, sigurno je da će i ekonomski indikatori biti bolji. Za mene je ovo prijatno iznenađenje, jer smo u kompaniji biznis plan na početku godine napravili kao da će kurs biti 112 dinara. Ovo pokazuje posvećenost kreatora ekonomske politike oporavku Srbije, objašnjavao je Popov razloge svog zadovoljstva.\nKaže da zna da vrednost evra treba da odslikava realnost ili da bude rezultat neke privremene mere. Na pitanje da li je ovo realnost i šta sada treba guverner Narodne banke da preduzme kaže:\n– Teško mi je da odgovorim na to pitanje. Znate, ponekad i realnost može da bude nerealna i obrnuto. A kada budem znao šta treba da radi guverner – konkurisaću za tu poziciju, napominje naš sagovornik.\nNa kraju, ipak, dodaje da i ova „super stvar“ treba da se dešava umerenom brzinom i da ni naglo jačanje dinara nije dobro.\nEkonomisti, sa druge strane, strahuju da će radost Nemanje Popova biti kratkog daha, jer jak dinar na kraju sve može skupo da nas košta.


Sirijska golgota u Srbiji - Centar za zaštitu i pomoć tražiocima azila / Asylum Protection Center\nObjekat je pun, ima mesta eventualno za žene sa decom i ugrožene kategorije stanovništva, a tu se pre svega misli na one u teškom zdravstenom stanju i maloletna lica bez pratnje, naveo je on.\nPrema njegovim rečima, uglavnom se radi o mlađim ljudima, starosti od 20 do 25 godina, koji su pretežno obrazovani, a većina njih je napustila zemlju usled ratnih zbivanja, dok se manji deo nalazi u Srbiji iz ekonomskih razloga.\n"Tražioci azila koji su došli u kamp, s obzirom na to da nemamo trenutno kapaciteta da ih primimo, primorani su da se snalaze sami i nalaze se u šumama ili napuštenim kućama u okolini kampa ili u selu Bogovađi gde provode noć u napuštenim objektima", istakao je Vladić.\nGrupa azilanata iz Sirije kaže da je u njihovoj zemlji situacija "stravična, da nema hrane", zbog čega su bili primorani da napuste svoju zemlju.\nNa pitanje šta misle o mogućnosti da se njihova zemlja nađe na udaru vojne akcije, sirijski azilanti odgovaraju da tu pretnju ne smatraju toliko realnom i da "svet ne govori istinu", a da oni samo žele mir.\nNeki od njih već nekoliko meseci nisu, kako navode, u kontaktu sa svojima, jer u Siriji "nema interneta, nema telefona, nema komunikacije".\nAhmed (17) je došao iz Sirije pre par dana, a u Srbiji je samo u tranzitu jer želi da ide u Švedsku.\n"Nemam ništa, ni novac, ni hranu, ni smeštaj, nemam gde da se istuširam", kaže on.\nSituaciju u kojoj se trenutno nalazi u Srbiji opisuje kao veoma tešku, jer "uopšte ne spava noću pošto ih ima previše u maloj kolibi, a veoma je hladno".\nAhmed ima rane po nogama jer je, kako kaže, morao da stotinama kilometara pešači na putu iz Sirije, a svoju zemlju je "morao da napusti, jer je tamo situacija izuzetno opasna, bombe lete svuda i niste sigurni da li ćete se sutra probuditi živi ili ćete umreti preko noći".\n"Želeo bih da ljudi u Siriji žive i da se svi smeju, a ne da umiru", ističe Ahmed.\nU Siriji, kako kaže, ima oca sa kojim je u kontaktu jednom ili dvaput mesečno, ima brata u Švedskoj, a majka mu je umrla.\nVećina tražilaca azila, kako objašnjava Vladić, ostaje kraće vreme u kampu, zadržavaju se oko dve nedelje, dok se ne snađu i ne nađu način da napuste Srbiju, jer većina njih nije zainteresovana da ostanu u Srbiji, već je uglavnom slučaj da oni ovde dobiju obrok, smeštaj, skupe energiju i nastave put ka zemljama zapadne Evrope.\nPrema njegovim rečima, tražioci azila koji su smešteni u kamp imaju na raspolaganju sportske terene za fudbal, košarku, odbojku, kao i radionice engleskog i srpskog jezika gde se upoznaju sa frazama kako bi mogli da komuniciraju sa lokalnim stanovništvom, a organizovana je i radionica šivenja i pletenja.\n"Trudimo se da im na najbolji mogući način prekratimo vreme i skrenemo misli sa trenutne situacije u kojoj se nalaze, ukoliko je to moguće", kazao je Vladić.\nGeneralno, navodi on, azilanti ne prave probleme, a problemi koji se eventualno jave su manje ozbiljni - reč je o manjim krađama pošto se dešava da u selu nekome nestanu patike ili neki odevni predmet, a najteži problem koji se javlja je to što upadaju u kuće, odnosno prazne vikendice, upravo zbog toga što nemaju gde da prespavaju.\nManji broj njih govori srpski koristeći osnove fraze, uglavnom govore engleski jezik, dok tražioci azila iz afričkih zemalja pretežno govore francuski, dodaje Vladić.\nU Bogovađi, kaže on, meštani pozitivno reaguju na tražioce azila i prevazišli su taj prvi problematični kontakt koji su imali dok ih nisu upoznali i dok nisu shvatili da su to "obrazovani mladi ljudi kao i mi i da nam ne žele ništa loše, naprotiv žele da ih prihvatimo dobro dok su tu i lepo ispratimo tamo gde su krenuli".\nŠto se tiče sastava tražilaca azila koji se trenutno nalaze u kampu, to su uglavnom ljudi koji potiču iz Sirije, Somalije, Sudana, Eritreje, a manji broj potiče iz Maroka, Alžira i Tunisa, kazao je on.\nKako Vladić navodi, od 50 do 70 tražilaca azila trenutno čeka na prijem kamp, a u međuvremenu se sami snalaze za smeštaj i hranu.\nRaid iz Maroka, mladić od 20-ak godina, već je, kako kaže, nedelju dana u Srbiji, iz svoje zemlje zemlje je otišao iz "ličnih razloga", ali ne može da uđe u kamp zato što upravnik kaže da nema mesta.\n"Sedamnaestoro nas spava u maloj kolibi, bez hrane i ćebadi, a ovde u Srbiji je dosta hladno", žali se ovaj azilant, napominjući da među njima ima i maloletnika, od kojih i jedan 15-godišnjak iz Sirije, koji je astmatičar, a ima i još bolesnih.\n"Želim da ostanem u Srbiji", ističe azilant iz Maroka, dok drugi iz Alžira dodaje da je "ovde došao, a da sada nema mogućnosti da odavde ode".\nGrupa azilanata iz različitih zemalja, koja trenutno čeka da bude primljena u kamp, navodi da ih je policija izbacila iz obližnje privatne kuće u kojoj niko ne živi, koja je stavljena na prodaju, a u koju su oni provalili da bi spavali u njoj, jer je tu bilo "nešto toplije nego u kolibici".\nU selu Vračević, šest kilometara od kampa u Bogovađi, nalazi se još jedan Centar za prihvat azilanata, koji je otvoren tokom zime 2013.godine iz humanitarnih razloga, pošto je i tada bila slična situacija sa povećanim prilivom azilanata, a zatvoren je polovinom leta 2013.godine.\nIako je Centar u Vračeviću zvanično zatvoren i na vratima stoji obaveštenje o tome na engleskom, francuskom i arapskom jeziku, vrata na objektu su otvorena i, kako izgleda, prostorije u kojima se nalaze kreveti i ćebad koriste se za spavanje.\nZamenik upravnika Centra za prihvat azilanata u Bogovađi, Milan Vladić, rekao je Tanjugu da o tome nije obavešten.\nVi ste ovde: Druga inostrana azilna praksa strategije, izvestaji i zakljuci o azilu Vesti Sirijska golgota u Srbiji


21:27h SRBIN PRORADIO: Radonjić strelac u pobedi Herte nad Frajburgom\nSvi strepe od maja meseca\nandrej mlakar\t 28.04.2021. 16:15h\nIndija beleži globalni rekord u dnevnom broju novozaraženih, a za poslednjih sedam dana "kovid oluje" bilo ih je više od dva miliona, kazao je otpravnik poslova ambasade Srbije u Nju Delhiju Siniša Pavić koji je dodao da bi situacija u drugoj nedelji maja mogla da bude i teža.\n"Pojedine projekcije su takve da u drugoj nedelji maja i ove brojke od više od 300.000 novoobolelih dnevno mogu biti nadmašene i mogu da dostignu i pola miliona", rekao je Pavić za Tanjug i podsetio da u Indiji živi 18 odsto svetske populacije.\nfoto: EPA Idrees Mohammed\nPavić kaže da o težini problema govori i činjenica da je u Indiji vakcinisano 145 miliona ljudi, ali da je to i dalje ispod 10 odsto ukupnog broja stanovništva.\nIndija je postala poprište korona oluje, koja je "slomila" zdravstveni sistem, rekao je otpravnik poslova i podsetio da je upravo zbog tako velikog broja zaraženih premijer Indije situaciju nazvao olujom ili cunamijem.\n"Poslednjih dana u Indiji se dešava nešto nezabeleženo, još se traži prava reč", rekao je Pavić i dodao da je juče zabeleženo 360.000 novozaraženih.\nPavić podseća da je u februaru 11.000 Indijaca dnevno bilo pozitivno i da je Indija kao proizvođač vakcina bila u mogućnosti da pomaže i drugima i poslala 80 miliona vakcina u druge zemlje, ali da se situacija u aprilu drastično promenila.\nPrema njegovim rečima, broj novozaraženih prevazišao je 150.000, ubrzo i 300.000 što je indijski, ali i globalni rekord, uključujući i 3.200 smrtnih slučajeva dnevno.\n1 / 30 Foto: EPA / IDREES MOHAMMED\nIndijske vlasti u borbi protov korona virusa bitku vode i tako što su mobilisale sve resurse van sistema zdravstvene zaštite, a za pomoć su se obratile i međunarodnoj zajednici.\nKako Pavić kaže, sve to je bilo nepohodno imajući u vidu pojavu novog indijskog soja koji je doprineo porastu broja pacijenata sa težom kliničkom slikom.\nUstanove su ostale bez kiseonika na dva, tri dana, što je paralisalo zdravstveni sistem, rekao je otpravnik poslova.\nfoto: AP Anupam Nath\nIndija iz SAD očekuje pomoć - kako vakcine, tako i komponente za povećanje njihove produkcije, rekao je Pavić i dodao da se veliki značaj daje i Sputnjiku V koji u Indiji ulazi u upotrebu 1. maja.\nPavić kaže da je ambasada u kontaktu sa našim državljanima kojih ima više desetina i da nema informacija da je neko od njih zdravstveno ugrožen.\nkovid olujaoboleliumrliIndijaAmbasada Srbije\nSRBIN PRORADIO: Radonjić strelac u pobedi Herte nad Frajburgom


Uhapšen Salih Mustafa, prosleđen u Hag\nNa Kosovu je uhapšen Salih Mustafa na osnovu naloga za hapšenje i dovođenje i potvrđene optužnice koje je izdao sudija za prethodni postupak Specijalizovanih veća Kosova.\nU ovom trenutku se vrši prebacivanje Saliha Mustafe u pritvorski objekat Specijalizovanih veća Kosova u Hagu gde će se njegovo prvo pristupanje sudu bez odlaganja obaviti pred sudijom za prethodni postupak.\nNove informacije o ovom predmetu će biti dostavljene u narednom periodu, saopšteno je medijima iz kancelarije Specijalizovanog tužioca.\nBivši šef obaveštajne službe Kosovskih bezbednosnih snaga Salih Mustafa Calji, koji je tokom rata bio starešina u operativnoj zoni Lab, uhapšen je kao civilni službenik Ministarstva odbrane.\nSalih Mustafa pominje se u Beloj knjizi 2 MUP-a Srbije "Albanski terorizam i organizovani kriminal na Kosovu i Metohiji" na strani 131.\nMustafa je 1999. godine govorio za Njujork Tajms koji ga je predstavio kao "dvadesetosmogodišnjeg studenta istorije", kada je prema navodima novinara ovog lista Stivena Erlangera "hladnokrvno pričao o tome da je ’likvidirao’ srpske paravojne formacije i tajne policajce i sabotirao zgrade u onome što je nazvao operacijom ’Jastreb’".\n27.06.2022 Policija blokirala centar Goraždevca (400)


Loše vesti za bivšeg kancelara Kurca: Uhapšena ključna osoba\nU istrazi protiv doskorašnjeg austrijskog ureda Sebastijana Kurca zbog korupcije i mita danas je uhapšena istraživačica javnog mnjenja Zabine Bajnšab.\nNekadašnja asistenktinja bivše ministarke Sofi Karmanis optužena je da je lažirala istraživanje u korist Kurcove Narodne partije Austrije (OVP), da je potom isto istraživanje plasirala za novac u besplatnim novinama.\nDnevnik "Kronen cajtung" piše da je Zabine Bajnšab uhapšena, a ona je ključna ličnost u aferi oko Kurca u vezi s lažiranim istraživanjima javnog mnjenja.\nU njenim istraživanjima uvijek je posebno pozitivno prikazan Kurc, dok je njegov protivnik u borbi za mjesto šefa u stranci Rajnhold Miterlener negativno prikazan.\nIstražni organi su odlučili na rano hapšenje zbog opasnosti od zataškavanja dokaza, poštovanje je Zabine Bajnšab, neposredno pred pretresanjem njenog stana, obrisala tvrdi disk svog računara.\nHapšenje je došlo upravo na dan kada prva istraživanja nakon pada Kurca pokazuju i dramatični pad OVP .\nAustrijski kancelar Sebastijan Kurc podneo ostavku\nPredsednik opštine Palilula Aleksandar Jovičić pušten na slobodu, dobio nanogicu\nARMAGEDON: Uhapšeno 18 osoba zbog dečje pornografije\nPreporuka « "Stealthing" - Uklanjanje kondoma bez pristanka druge osobe postaje kažnjivo ANKETE: Većina Amerikanca nezadovoljna Bajdenovom politikom »


Izvor: Radio 021, 03.Jun.2020, 12:57\nNa samo 380 kilometara od Novog Sada čeka vas najveći dom aktivnog odmora na Balkanu - Rafting Centar RT. Na 18 kilometara od grada Foče ka Šćepan polju smešten je dom velikog broja adrenalinskih aktivnosti, koji je i ove godine otvorio svoja vrata za goste željne avanture.\nRafting na reci Tari, kanjoning na Nevidiju i Hrčavki, zip >> Pročitaj celu vest na sajtu Radio 021 << lajn iznad Pivskog jezera, foto-safari u jedinoj Evropskoj prašumi – Perućici, vožnja ATV kvadova, jahanje konja, samo su neki od izleta koje ovaj centar nudi.\n"Ove sezone očekujemo rekordan broj gostiju, zbog trenutne situacije sa letovanjima u stranim državama, a naročito što su u potpunosti otvorene granice sa BiH bez bilo kakvih testova", kaže Milan Govedarica, vlasnik Rafting centra RT.\nKako dodaje, svake godine od aprila do kraja oktobra sve vrvi od gostiju, a ovog leta traži se mesto više.\n"Neizmerno mi je drago zbog toga, naravno. Gotovo svi naši gosti dolaze s preporukom onih koji su već bili kod nas, a mi se svojski trudimo da to poverenje i opravdamo. Svaki naš gost dolazi kao stranac a odlazi kao prijatelj", dodaje naš sagovornik.\nIako je Raftin centar RT svoje prve goste primio u junu 2018. godine, ekipa koja stoji iza ovog centra i organizacije uspešno se bavi turizmom i ugostiteljstvom već više od jedne decenije.\n"Imamo veliki broj posetilaca i to nije slučajnost, jer iza te popularnosti stoji dosta rada i truda, veliki broj zaposlenih, velika briga, konstantan rad i težnja da svima boravak učinite nezaboravnim. To je ono što naši gosti prepoznaju i cene", dodaje Govedarica.\nRafting centar RT ima 220 ležajeva raspoređenih u bungalovima i sobama. Gotovo svi imaju sopstveno kupatilo, dok je samo nekoliko objekata izgrađeno bez njih sa ciljem da se pojača autentičnost boravka u prirodi. Upravo su stranci ti koji najčešće traže takvu vrstu smeštaja, kako bi se vratili u vreme kada nije bilo velike komocije i kada su rafteri željni avanture spavali u šatorima.\n"Ove sezone smo napravili još bungalova, nešto komfornijih, sa sopstvenim kupatilima, mini barom, televizorom, đakuzi kadama... Ovaj smeštaj je idealan za one koji ostaju kod nas duže i žele veći komfor. Takozvani odmor u prirodi je sve više popularan, pa se dešava da naši gosti koji dođu na vikend ostanu nekoliko dana duže, jer im se dopadnu priroda, okruženje i čitava atmosfera", kaže domaćin Raftin centra RT.\nOno što ovaj centar čini posebno domaćinskim jeste i to što svima izlaze u susret, pa tako daju popuste, gratis izlete, pripremaju obroke po želji, čuvaju decu, ljubimce...\nPosebna priča za sebe je hrana u ovom centru. Svakodnevno se posluži oko 1.000 obroku, a u Raftin centru RT poručuju da su upravo na svoju kuhinju veoma ponosni.\n"Svi naši obroci se pripremaju na licu mesta, od domaćih proizvoda. Naše vredne kuvarice, kojima dugujemo neizmernu zahvalnost, rade 24/7, sedam meseci u godini", ističe Milan Govedarica.\nSve namirnice su sveže i uglavnom organske od lokalnih proizvođača, a obroci domaći, tradicionalni i obilni...\n"Tu je teletina ispod sača, pastrmka sa roštilja, domaći kajmak, uštipci sa domaćim džemom. Dame nam zameraju da se za vikend ugoje kod nas, ali sve se to brzo potroši u vodi. Moram da napomenem da za one koji to žele nudimo i vegeterijansku i vegansku kuhinju. Naši gosti koji su na ovakvoj vrsti ishrane često ističu da na putovanjima ostanu gladni, dok se kod nas još i ugoje", šali se Govedarica, dodajući kako su sa nekim svojim gostima ostvarivali i saradnju pa su se organizovali skupovi i predavanja na temu specijalne vrste ishrane, što oni vrlo rado primenjuju.\nU Raftin centru RT gotovo svakodnevno tokom sezone se organizuju tim bildinzi, a domaćini su tu da pojedincima i grupama ponude široku paletu aktivnosti. Osim nezaobilaznog raftinga, tu su i pejntbol teren, teren za odbojku, fudbal, velika sala za sastanke sa svom neophodnom opremom. Za ovu sezonu pripremljena je i velika krovna terasa, koja je idealna za prezentacije, koktele, poslovne ručkove.\nKako veliki broj firmi dolazi iz Srbije, centar je otvorio svoje predstavništvo u Novom Sadu, sa licencom organizatora turističkih putovanja, a uz svu pravno-papirološku podršku pružaju organizovanje letovanja bez nepotrebnih inostranih troškova.\n"Za one koji nemaju sopstveni prevoz postoje polasci svakog petka iz Novog Sada i Beograda. Plaćanje je moguće obaviti čekovima građana, na nekoliko rata, platnim karticama, administrativnim zabranama, uz odlične popuste za veće grupe, porodice...", poručuju u Rafting centru RT.\nDomaćini najavljuju i iznenađenje za sve hrabre medicinare kao gest zahvalnosti - vaučere za besplatan trodnevni boravak u Raftin centru RT.\nZa dodatne informacije posetite sajt www.rafting-tarom.com.\n03.Jun.2020: Novi Sad


Sjedinjene Američke Države snabdevale su zemlje Evropske unije i NATO „obaveštajnim podacima“ kako bi ih ubedile da Rusija navodno sprema invaziju na Ukrajinu, piše londonski „Fajnenšel tajms“, pozivajući se na sopstvene izvore.\nPrema podacima lista, diplomatska saradnja, kao i odluka SAD da šire takve podatke pomogli su im da ubede neke skeptično nastrojene zemlje, uključujući Nemačku, da bi „Kremlj uskoro mogao da pošalje svoje trupe na Ukrajinu“.\nNeimenovani izvori kažu da se Vašington opredelio za takvo atipično širenje obaveštajnih podataka jer neke evropske zemlje nisu verovale najavama SAD o tome da se Moskva navodno sprema za napad.\nList podseća da je Amerika počela da iznosi takve tvrdnje početkom novembra uoči ministarskog sastanka NATO-a. Kako se navodi, Vašington je saveznicima dostavio izveštaje američke obaveštajne službe o navodnom koncentrisanju ruskih snaga duž ukrajinske granice i druge „dokaze o mogućim pripremama za napad“. Prema rečima jednog od izvora, materijali su bili „veoma iscrpni“.\n„Mnogi saveznici nisu bili uvereni da se događa nešto ozbiljno. Bili smo iznenađeni nedoslednošću u obaveštajnim podacima – kako i zašto su SAD videle ono što mi nismo videli“, izjavio je neimenovani zvaničnik za list.\n„Fajnenšel tajms“ piše da su neke zemlje Evropske unije i članice NATO-a pozivale na dijalog sa Moskvom, a ne na konfrontaciju, verujući da Rusija neće „izvršiti invaziju ako ne bude isprovocirana“. Međutim, američki „obaveštajni podaci“ su promenili njihovo mišljenje, navodi medij.\nU članku se takođe dodaje da američki predsednik Džozef Bajden namerava da tokom razgovora, koji je najavljen za utorak, „upozori“ ruskog kolegu Vladimira Putina da „ne izvodi napad“ na Ukrajinu.\nRanije je ruska Spoljna obaveštajna služba upozoravala da su SAD postale aktivnije i oštrije u pokušaju da pridobiju podršku Evrope u obuzdavanju Moskve.\nU poslednje vreme se u zapadnim medijima podigao novi talas članaka u kojima se tvrdi da Rusija navodno sprema invaziju na teritoriju Ukrajine. U Kijevu su prvo izjavljivali da nisu zabeležili koncentrisanje ruskih trupa u blizini svojih granica, ali su potom počeli da tvrde da Moskva planira da napadne svog istočnog suseda. Ministar odbrane Ukrajine Aleksej Reznikov rekao je ranije da su obaveštajne službe Ukrajine, SAD i Velike Britanije razmenile informacije o navodnom gomilanju ruskih trupa u blizini ukrajinskih granica.\nIstovremeno, Rusija je više puta isticala da ne preti nijednoj zemlji, kao i da je kretanje trupa preko ruske teritorije njeno suvereno pravo.


Vesti online / Vesti / Srbija / "Napadi na imovinu Srba u funkciji širenja straha"\n"Napadi na imovinu Srba u funkciji širenja straha"\nZamenik direktora Kancelarije za Kosovo i Metohiju Dušan Kozarev izjavio je danas da i naizgled minorni incidenti poput krađe stoke i paljenja letine Srba na KiM zahtevaju odlučnu reakciju, pre svega međunarodne zajednice, jer su napadi na imovinu uvek u funkciji stvaranja atmosfere nespokojstva i straha.\n- Poslednji slučaj paljenja sena srpskih povratnika u okolini Kline jeste najotvorenija pretnja svima onima koji bi i pomislili da se vrate na svoja predratna imanja - navodi Kozarev.\nOn je istakao da će Kancelarija za Kosovo i Metohiju posredstvom opštinskih privremenih organa nastojati da, kad god je to moguće, obešteti naše sunarodnike u ovakvim situacijama, navodeći da je napad na imovinu napad na egzistenciju, budući da se srpske povratničke porodice pretežno bave poljoprivredom.\n- Apelujemo i na albanske političke činioce na Kosovu i Metohiji da jasnije osuđuju napade i provokacije protiv Srba, njihove imovine i svetinja, jer napad na imovinu porodice Vulić u selu Rudice ne može se posmatrati izdvojeno od antisrpske histerije koja je za Božić zahvatila neke ekstremne pojedince i organizacije u našoj južnoj pokrajini - ukazao je Kozarev.\nPovratničkoj porodici Vulić u Rudicama kod Kline noćas je zapaljeno seno, pripremljeno za ishranu stoke tokom zimskog perioda.\nKako je prenela RTS, vatra je izbila oko ponoći, a Smilja Vulić, kojoj su sa dva odrasla sina, poljoprivreda i uzgoj stoke jedina egzistencija u tom povratničkom selu, navela da je "izgorela većina od 300 bala sena, spakovanih za prehranu stoke".\nPolicija je sa vatrogascima uspela da nakon dva sata da ugasi vatru. Izvršen je preliminarni uviđaj, a istraga će biti nastavljena i danas.\nNavodi se da u Rudicama od 2009. godine živi sedam srpskih povratničkih porodica, sa više od 20 članova.


Veća prava radnicima u ‘gig’ ekonomiji\nU svijetu je sve dominantniji trend kratkotrajnog rada koji bude plaćen po obavljenom zadatku (EPA)\nU svijetu, pa tako i Evropskoj uniji, sve je dominantniji trend kratkotrajnog rada koji bude plaćen po obavljenom zadatku, popularno nazvan “gig” ekonomijom.\nKonačni tekst o novim vidovima zapošljavanja usvojen je sa 466 glasova “za”, 145 “protiv” i 37 suzdržanih, prenosi Hina.\n“Ova direktiva prvi je veliki korak prema provedbi evropskog stupa socijalnih prava, što utječe na sve radnike u EU-u. Svim radnicima koji su bili u neizvjesnosti sada će se osigurati minimalna prava zahvaljujući ovoj direktivi i presudama Suda EU-a. Odsad nijedan poslodavac neće moći zloupotrebljavati fleksibilnost na tržištu rada”, izjavio je izvjestilac Enrique Calvet Chambon (ALDE, Španija).\nAustrija je smanjila dječije naknade za strane radnike čija djeca žive u siromašnijim zemljama članicama Evropske unije.


AUTORITET u VII beogradskoj gimnaziji - završnica vredna druženja07.09.2015.\nPrvi seminar u novoj školskoj godini autorsko realizatorski tim Udruženja za podršku vaspitanju i obrazovanju "ODSTAR" iz Šapca održao je 5. i 6. septembra u VII beogradskoj gimnaziji sa programom "Autoritet, ta teška strana reč!".\nPostoji dovoljno pokazatelja koji potvrđuju da su voditeljski tim i najveći broj učesnika zadovoljni.\nOdređena razlika između ukupne ocene u upitniku Zavoda i listi autora, verovatno su posledica izmena i dopuna u instrumentu Zavoda koje su unete za ovu školsku godinu, koje učesnici tek treba da prihvate kao okvir u kome krajnje ozbiljno treba posmatrati i meriti zajednički rad na seminaru.\nPraktično samo je jedna osoba bila izuzetno nezadovoljna, i ako je od samog početka seminara od strane realizatora upućena poruka učesnicima da "ne sede na svojim potrebama", već da reaguju u svakom trenutku kada se u radu dešava nešto što im ne odgovara. Nije iskorišćena ni mogućnost da se na kraju prvog dana daju pisani predlozi za unapređenje rada tokom drugog dana ("Da bi sutra bilo bolje predlažem:..").\nOno što je nesporno jesu atmosfera i aktivnost učesnika u realizaciji programskih sadržaja predviđenih za drugi dan, koja je bila na nivou optimalnog odnosa prema sopstvenom učešću i doprinosu uspešnosti realizacije. Individualni rad, rad u paru, grupni i zajednički rad na stvarnim situacijama u kojima je bio ugrožen autoritet nastavnika i škole kao institucije, imao je ishod koji je u velikoj meri zadovoljio očekivanja i potrebe učesnika.\nOstaće za priču igranje uloga pri simulaciji situacije u kojoj roditelj ugrožava autoritet odeljenjskog starešine i škole, ali i stalni doprinos direktora škole kao učesnika po svim pitanjima koja su otežavajući faktor u radu škole.\nPotpuno otvoreno iznošenje stava prema sopstvenom učešću i odgovornostima u realizaciji poslova i zadataka koji po obimu i prirodi prevailaze ono što je zakonom predviđeno za rukovodioce škole, iskren u definisanju mesta primarnih kvarova sistema koji se zove VII beogradska gimnazija, svestan svojih dometa i unutrašnjih snaga kolektiva, obezbedio je onaj kvalitet realizacije seminara koji se nikako drugačije ne može dobiti.\nZbog svega toga ne čudi izrečena i napisana poruka pojedinih učesnika - "Dođite nam opet!".\nPre eventualnog poziva za nastavak saradnje u ovoj školskoj godini, autorsko realizatorski tim očekuje prve primere dobre prakse iz VII beogradske, kao neoboriv dokaz u kojoj meri je moguća primena znanja i veština stečenih na ovakvom seminaru i kakvi mogu biti stvarni efekti.


Đurić o snegu, Vulinu i zloupotrebama medju Srbima - JUGPRESS\nĐurić o snegu, Vulinu i zloupotrebama medju Srbima\nDirektor Kancelarije za Kosovo I Metohiju (KIM) Marko Đurić rekao je danas u Leskovcu da je Srbima na Kosovu i Metohiji potrebna je sloga i samo sloga, a ne licemerje\nDjurić je rekao da „ne prihvata tezu„ da na KiM postoji nejedinstvo među Srbima.\n„Nejediinstva nema medju Srbima na Kosovu, to vam tvrdim“, rekao je Đurić\n„Srbi su uz svoju Vladu, uz državu Srbiju, a postoje pojedini prodani političari, koji nemaju veze ni sa narodom, ni sa Vladom, koji zbog šake albanskog novca trče u zagrljaj Isi Mustafi“, rekao je Djurić.\nOn, medjutim, nije hteo da precizira koji su to političari uzeli „albanski novac“.\nĐurić je rekao i da „neki prave zakulisne dogovore“ doke se Vlada Srbije „trudi da se bori za prava svojih građana svuda i na svima adresama“.\nDjurić nije hteo da kaže o čemu je razgovarao sa liderom Pokreta socijalista Aleksandrom Vulinom, uz obrazloženje da ne govori javno o onome što se razgovara u četiri oka.\n„Mislim sve najgore o pokušaju da se sve iza leđa Srbije, srpskih predstavnika, potpuno suprotno svim državnim i nacionalnim interesima, trči u zagrljaj Isi Mustafi, u trenutku kada on gazi, na najgori mogući način prava Srba. I nije dovoljno jednostavno reći- perem ruke, potrebno je uraditi nešto konkretno da se to spreči“, rekao je Đurić.\nNa pitanje novinara JUGpressa da li je ovakav postupak Pokreta socijalista, u stvari, potvrda onoga o čemu mesecima govore dobro upućeni Srbia sa Kosova da njega (Djurića) tamo minira njegov predhodnik na toj poziciji Aleksandar Vulin Djurić nije konkretno odgovorio.\n„Zakulisni dogovor koji je napravljen sa Mustafom, nije napravljen uz saglasnost i odobrenje Vlade Srbije, ne uživa njenu podršku i suprotan je državnim i nacionalnim interesima“, rekoa je Djurić i dodao da „svi oni, koji tu politiku ne slede, gde god da se nalaze i kojoj god političkoj opciji pripadaju, treba da sami odgovore na pitanje zašto to rade“, rekao je Đurić.\n„Dok god se Vlada trudi da pokaže da države Srbije ima na KiM i onda kada nas jure i pokušavaju da nas sklone, oni pokušavaju da zbog novca i materijalne koristi, drugi razlog ja ne mogu da zamislim i ne verujem da postoji, pokušavaju da naprave sebi politički interes”, dodao je on.\nDjurić „potpuno razume i podržava većinske i legitimne srpske predstavnike na KiM koji su odlučili da nastave da slede politiku vlade Srbije, da ne povlače jednostrane poteze“ i smatra da su se „poslanici iz Pokreta socijalista demaskirali, obelodanili i pokazali kojom stazom žele da idu“\n„Znate kako kažu: “Ne pada sneg da pokrije breg, nego da svaka zverka pokaže svoj trag”. Neka im je srećan put“, rekoa je Djurić.\n„Ne mogu se na podjednak način tretirati oni koji , bez dogovora sa Vladom, idu da podrže Mustafin budžet i to u trenutku kada svi politički predstavnici Srba bojkotuju učešće, ne iz hira, nego zbog toga što su srpska prava, srpski interesi pogaženi“, rekao je Djurić.\n“Dakle, devet od deset gradonačelnika sa srpskom većinom juče je prisustvovalo sastanku na kome su zaključili da su ona Mirjana Jevtić) i njeno imenovanje neprihvatljivi za srpski narod, da je politički prevrat, koji je ta grupa pokušala da izvede za naše predstavnike neprihvatljiv i ja podržavam njihov stav“, rekao je Djuri.\nNa pitanje novinara JUGpressa da prokomentariše primedbe Srba koji žive na Kosovu i Metohiji da ima zloupotreba koje čine funkcioneri Srpske liste, da je sveprisutna pojava da predstavnici privremenih organa, koje postavlja i finasira Srbija, istovremneo rade i u institucijama kosovskog isstema i tamo primaju platu, da poimnecve nabrajaju političare čiji je svaki član porodice dobio po jedan stan u objektima koje finasira Vlada Srbije, Djurić je rekao da „ima problema ali se sa njima moramo suočavati“.\n„Naravno da je šesnaest godina života u neprijateljskom okruženju ostavilo traga i na srpskim predstavnicima“, rekao je Djurić koji bi želeo da ljudi koji su izabrani od strane srpskog naroda na Kosovu i Metohiji budu „efikasniji i odgovorniji“.\nDjurić je rekao da je u Leskovac došao da bi razgovarao o ekonomskoj saradnji ovog grada i srpskih opština na Kosovu.\nOn je govorio na sastanku u skupštinkoj sali na kome su bili uglavnom direktori javnih preduzeća iz redova SNS i aktivisti ove stranke.\nGazdarice, je l\_' to ovaj Pinokio zakupio prostor\npa smo prinuđeni da ga već osmi dan gledamo na naslovnici?\nDirektor je obična pričajuća glava.


Eko-rok festival AIR FEST 24. i 25. juna u Obrenovcu | Nova Ekonomija\nEko-rok festival AIR FEST 24. i 25. juna u Obrenovcu\nEko-rok festival AIR FEST ove godine će se održati 24. i 25. juna u Obrenovcu.\nAIR FEST je vođen idejom da podseti da ekonomski razvijene zajednice koje koriste svoje okruženje isto toliko moraju da mu vrate kroz brigu o životnoj sredini i poštovanje osnovnih standarda kvaliteta života koji na prvom mestu podrazumevaju čist vazduh, navodi se u saopštenju festivala.\n"I ove godine smo na vratima Obrenovca, grada iz kojeg se vidi, mesta iz kojeg se oseća, ali se o tome ne čuje ništa", piše u saopštenju.\nTokom dve festivalske večeri u obrenovačkom izletištu Zabran, na obodima zabranske šume, u prostoru "Kod tri lepe" nastupiće poznata imena naše autorske i tribjut scene (U zmajevom gndezdu, Artheist rap, Artan lili, Samostalni referenti), najavljuju organizatori.\n"Ekološka crta programa, sa druge strane, biće panel radionice na teme o važnosti zaštite životne sredine (Regulatornog instituta za obnovljivu energiju i životnu sredinu), kao i predstava za decu i mlade "Mala bara puna krokodila" u kojoj bara svakog dana postaje sve smrdljivija i manja, a barske životinje više ne mogu da žive od biznismena Prljavka", piše u saopštenju.


Ovo su policajci koji su spasili ostavljenu djevojčicu u stanu\nPolicijski službenici Četvrte PU MUP-a Kantona Sarajevo, Dokara Nermin i Hurić Muamer nagrađeni su zbog svoje izuzetne hrabrosti.\nOni su naime intervenisali u stanu na Alipašinom polju, kada je policijski službenik Dokara Nermin, uz asistenciju kolege Hurića, na petom spratu zgrade preko balkona prešao iz jednog u drugi stan i pružio pomoć djevojčici koja je određeno vrijeme, bez nadzora, boravila sama u stanu, te je plačem i pozivima upomoć skrenula pažnju građana koji su o tome obavijestili policiju.\nMinistar Ismir Jusko i policijski komesar Nusret Selimović izrazili su zahvalnost i uputili čestitke policijskim službenicima na iskazanoj ličnoj hrabrosti i odlučnosti da na takav način reaguju u navedenoj situaciji, rizikujući pri tom i vlastitu sigurnost.\nTom prilikom su posebno naglasili kako je ovo još jedan u nizu primjera profesionalnog i požrtvovanog odnosa kojeg iskazuju policijski službenici tokom vršenja svoje dužnosti, te da se ovakvim i sličnim postupcima jača neophodno povjerenje građana u njihovu policiju, a koje je prijeko potrebno za što bolji i sigurniji ambijent u našem društvu\n. Policijskim službenicima su uručeni prigodni pokloni, te će isti u skladu sa važećim propisima biti i novčano nagrađeni.\nU Rusiji novih 8.987 slučajeva zaraze virusom korona i 6.715 preminulih\nCOVID-19: U Pakistanu 6.397 novozaraženih u jednom danu


EL - Teo nezaustavljiv, Galati istanbulski derbi - Sportske.net\nEL - Teo nezaustavljiv, Galati istanbulski derbi\nPredvođena srpskim internacionalcem Milošem Teodosićem ekipa moskovskog CSKA uspela je da upiše sedmu pobedu u Evroligi, pošto je kao domaćon savladala litvanski Žalgiris.\nVelike probleme uspela je da napravi ekipa Žalgirisa aktuelnom šampionu Evrope, ali je iskusna ekipa Dimitrisa Itudisa na kraju ipak savladala litvanski sastav.\nAktuelni šampion Evrope se vrato u pobednički kolosek pošto je u okviru 8. kola elitnog klupskog takmičenja savladao Žalgiris rezultatom 95:86 (19:21, 21:20, 27:28, 28:17) predvođen našim Milošem Teodosićem.\nGosti iz Kaunasa imali su prednost tokom većeg dela susreta ali nikako nisu uspevali da dođu do dvocifrenog vođstva iako su u trećem kvartalu bili jako blizu tog ostvarenja.\n"Armejci" su na startu poslednje četvrtine uspeli da preokrenu rezultat i da preuzmu vođstvo koje nisu ispustili do kraja meča, premda je Žalgiris sve vreme disao za vratom i pritiskao moskovski sastav.\nCSKA je večeras nastupio bez povređenog Nanda De Koloa, a najefikasniji pojedinac u pobedničkom sastavu bio je naš Miloš Teodosić sa 25 poena (6/9 za dva, 2/7 za tri) 5 asistencija.\nU redovima ruske ekipe dvocifren učinak su ostvarili još Aron Džekson (19 pts), Kori Higins (15 pts, 6 as) i Džef Ajrs (13 pts, 7 sk), dok je Paulius Jankunas vukao Žalgiris sa 30 poena i 8 skokova.\nVečeras je na programu bio i jedan istanbulski derbi, a sastale su se ekipe Galatasaraja i Darušafake.\nTim Ergina Atamana slavio je rezultatom 85:81 (17:21, 20:17, 28:17, 20:26) i tako stigao do druge pobede u tekućoj evroligaškoj sezoni.\nGalatasaraj je sa 22 poena i 8 skokova predvodio Tibor Plajs, a naš Vladimir Micov bio je sjajan i zabeležio 16 poena, 6 skokova i 6 asistencija.\nNajefikasniji u poraženom sastavu bio je Vil Kliburn sa 20 poena i 5 skokova, a pratio ga je Džejms Anderson sa 15 poena i 7 skokova.


Vodič kroz potencijalne izvore finansiranja | Otvoren poziv za predloge projekata suzbijanja govora mržnje i bolje reprezentacije različitosti\nOtvoren poziv za predloge projekata suzbijanja govora mržnje i bolje reprezentacije različitosti\nMreža za izveštavanje o različitosti 2.0\nod 3.000 do 8.000 €\nPoziv je otvoren u sklopu projekta koji ima za cilj da utiče na medijsku reprezentaciju etničke pripadnosti, religije i roda na Zapadnom Balkanu. RDN 2.0 ima za cilj da aktivira ulogu civilnog društva u suprotstavljanju narativima podele i njihovoj zameni preko potrebnim pozitivnim diskursom koji doprinosi vrednostima dobrosusedskih odnosa i poštovanju društvene raznolikosti. Svrha poziva je povećanje efikasnosti organizacija civilnog društva (OCD) koje sarađuju sa medijima kako bi se smanjilo širenje stereotipa i negativne reprezentacije „drugih“. Vrste aktivnosti za koje se organizacije civilnog društva (OCD) mogu prijaviti uključuju (ovo su primeri i lista može da uključi i druge aktivnosti, sve dok one doprinose gore navedenim ciljevima): ●\tkampanje zagovaranja i podizanja svesti; ●\tproizvodnju medijskog sadržaja; ●\tkreiranje kampanja za suzbijanje narativa mržnje u javnoj sferi; ●\tkreiranje specifičnih veb-portala koji omogućavaju učećšće građanima/kama, pristup informacijama i javnu debatu; ●\tkonsultacije, okrugli stolovi i sastanci sa zainteresovanim stranama; ●\tomogućavanje dijaloga o politikama sa zainteresovanim stranama (npr. političkim strankama, lokalnim zvaničnicima, ekspertskom zajednicom, medijima). OCD koji se javljaju na ovaj poziv moraju da ispunjavaju sledeće uslove: ●\tda su registrovane u Agenciji za privredne registre sa sedištem u Srbiji i da su izmirile sve zakonske obaveze; ●\timaju iskustvo u oblasti reprezentacije različitosti i/ili govora mržnje; ●\tda su direktno odgovorne za pripremu i upravljanje projektom; ●\tda njihov bankovni račun nije blokiran; ●\tda organizacije nisu korisnici sredstava Evropske unije u okviru Programa CIVIL SOCIETY FACILITY AND MEDIA PROGRAMME 2018-2019, budžetska linija: BGUE-B2018-22.020401 i BGUE-B2019-22.020401\nPopunjavanjem prijavnih obrazaca i slanjem na: jovanovic@media-diversity.org. Eventualna pitanja poslati do 7. februara na: jovanovic@media-diversity.org


Grad Banjaluka: Predložite kandidate za aprilske nagrade – mojKontakt portal – Radio Televizija Kontakt\nGrad Banjaluka: Predložite kandidate za aprilske nagrade\nKomisija za nagrade i priznanja Skupštine grada Banja Luka objavila je danas, 15. marta, javni poziv za dostavljanje inicijativa za dodjelu nagrada i priznanja povodom 22. aprila – Dana Grada. Nagrade i priznanja mogu se dodjeljivati pojedincima, preduzećima, ustanovama i drugim subjektima.\nInicijative je potrebno dostaviti do 5. aprila Skupštini Grada – Komisiji za nagrade i priznanja, na adresu: Trg srpskih vladara broj 1. – 78000 Banja Luka. Treba da budu obrazložene naročito: biografija za fizička lica, odnosno referense – za pravna lica, razloge koji su uticali na podnošenje inicijative, adresu i telefon kontakt osobe, odnosno lica koje se predlaže, te prijedlog nagrade za kandidovano lice.\nNagrada Grada Banja Luka-mladima – ova nagrada je novčana, i dodjeljuje se kao poseban vid priznanja, za značajna ostvarenja u svim oblastima života.\nŠta je sve Banjaluka trebalo da dobije da su ispunjena predizborna obećanja?


Inzko u Vijeću sigurnosti: Brine me zagovaranje raspada BiH - Klix.ba\nBiH Inzko u Vijeću sigurnosti: Brine me zagovaranje raspada BiH\nInzko u Vijeću sigurnosti: Brine me zagovaranje raspada BiH\n12.11.2013. u 20:43\nPolitička kriza u Federaciji Bosne i Hercegovine koja se nastavlja "otkrivajući funkcionalne nedostatke u sistemu vlasti ovog entiteta, kao i produženu potrebu za reformama u Federaciji kako bi sistem bio funkcionalan, učinkovit i ekonomičan", jedna je od glavnih karakteristika političkih zbivanja u Bosni i Hercegovini u proteklih 180 dana, onako kako je to u utorak pred Vijećem sigurnosti UN-a u svom redovnom izvještaju prikazao visoki predstavnik Valentin Inzko.\nRS bolje funkcioniše od Federacije\nInzko je rekao kako je manji bh. entitet RS (Republika Srpska) u usporedbi sa Federacijom BiH "funkcionirala glatko" u proteklom periodu koji je bio predmet njegove najnovije analize.\n"Ipak, sa aspekta budućih rizika za stabilnost zemlje, ja ostajem zabrinut u vezi produženih izjava od nekih najviših dužnosnika iz RS koji zagovaraju raspad Bosne i Hercegovine kao države", naglasio je Inzko.\nProzivajući pri tome instituciju predsjednika RS, ali ne pominjući Milorada Dodika, visoki predstavnik međunarodne zajednice u BIH upro je prst poimenice samo na Nebojšu Radmanovića. On je kao srpski član kolektivnog šefa države nedavno ponudio usporedbu Kosova "koga je priznalo pola zemalja članica UN-a", navodeći to kao primjer za moguću nezavisnost RS-a. Inzko je pri tome iznio žaljenje što je Radmanović to "prezentirao kao zvaničnu politiku Republike Srpske".\nZbog svega toga "i u ovom kontekstu", Inzko je zaključio da "kontinuirano prisustvo Evropske unije i NATO vojne misije u BiH još uvjek igra vitalnu ulogu u obnovi povjerenja da zemlja ostaje mirna i sigurna unatoč teškoj političkoj situaciji".\nUzimajući u obzir trenutne okolnosti i moguće buduće izazove u 2014., rekao je visoki predstavnik u New Yorku - prisustvo EU i NATO snaga - ostaje "kritično umirenje". Ujedno, Inzko je "toplo pozdravio" rezoluciju kojom je u Vijeću sigurnosti produžen mandat evropskih i NATO snaga u BiH za još godinu dana.\nInzko je govorio i o tome kako su u proteklih šest mjeseci bh. politički lideri ponovo propustili svoju šanu da naprave odlučujuči korak i usaglase korekciju diskriminirajućih odredbi u izbornom sistemu BiH.\nTe odluke nisu samo u skladu sa zahtjevima Evropskog suda za ljudska prava u Strasburu u slučaju "Sehdić-Finci", već su, kako je to Inzko podcrtao, "test sposobnosti zemlje da primijeni bazične standarde ljudskih prava u sprovođenju izbora i da žive u skladu sa svojim međunarodnim obavezama".\nU isto vrijeme, "napredak ostaje nedostižan u reguliranju pitanja vlasništva nad vojnom imovinom, što je spriječilo BiH u aktiviranju svog članstva u NATO MAP planu (Membership Action Plan)", iznova je, u New Yorku, konstatovao Inzko.\nU svom govoru Inzko se osvrnuo i na nezadovoljstvo dijela bh. javnosti "inercijom izabranih lidera", što je kulminiralo demonstracijama prošloga juna, s najdramatičnijom manifestacijom ispred institucija državnih organa u Sarajevu. On je, isto tako, govorio i o protestima zbog nezadovoljstva građana prema etničkim podjelama u obrazovnom sistemu BiH.\n"Ja vjerujem da je međunarodna zajednica u cjelini podcjenila značaj obrazovanja kao dijela procesa posljeratnog pomirenja i reintegracije", rekao je visoki predstavnik u svom najnovijem obraćanju u UN-u.\nOn je rekao kako su ljudi, koji su prosvjedovali širom BiH, shvatili ono što domaći politički lideri još nisu: "Da demokratija nije nešto što se potvrđuje svake četiri godine na izborima."\nAli, dodao je Inzko, "bit će važno da rezultati popisa ne budu korišteni da promoviraju podjele ili pogorša etničke tenzije".\nOpću sliku u proteklih pola godine narušila je teška ekonomska situacija u BiH sa nezaobilaznom "vanjskom budžetskom podrškom" i stopom nezaposlenosti od 44 procenta. No, Inzko je spomenuo i 7 postotni rast industrijske proizvodnje i 8 postotni rast izvoza u BiH.\nU sferi vladavine prava, visoki predstavnik Valentin Inzko iznio je zabrinutost zbog stavova manjeg bh. entiteta RS, kao i produženih "retoričkih napada" iz Banjaluke na državne pravosudne institucije.\nS tim napadima se, kazao je, otišlo i korak dalje u oktobru, kada je Narodna skupština RS izdala set zaključaka protiv državne razine pravosuđa.\nBiH zaostaje u regionu\nGovoreći o budućnosti koja očekuje BiH ako se nastavi približavati Evroatlanskim integracijama, Inzko je naveo primjer Hrvatske koja je u julu ove godine postala članica EU.\n"Hrvatska ima preko 1.000 kilometara zajedničke granice sa BiH, što znači da EU ima 1000 kilometara zajedničke granice sa BiH", rekao je Inzko.\nNaveo je i kako je Bosna i Hercegovina imala koristi od dobrih odnosa sa Srbijom "i konstruktivnih politika predsjednika Nikolića, premjera Dačića, podpredsjednika Vlade Vučića i ministra vanjskih poslova Mrkića", BiH je, kako je Inzko rekao, imala koristi i od dobrih odnosa sa Crnom Gorom.\nGovoreći o zaostajanju BiH iza svojih susjeda na putu ka EU, Inzko je naveo kako su "potpuno iste šanse ponuđene i bh. liderima kao ovim drugim zemljama u regionu".\nU isto vrijeme, zaključio je Valentin Inzko, posljednje godine međunarodnog angažmana u BiH pokazale su da pristup međunarodne zajednice u ovoj zemlji ne smije ignorirati neke specifičnosti u historiji Bosne i Hercegovine, njenom poslijeratnom razvoju i "rizicima za njenu buduću stabilnost".


Ministarka zdravlja dr Jelena Borovinić Bojović i državni sekretar dr Borko Bajić dočekali su drugi kontingent od 5.000 jedinica ruskih vakcina Sputnjik V, koji je upravo stigao u Crnu Goru. Ovo je druga tura od ukupno 50.000 doza koje je Vlada kupila od Rusije.\n"Sumirano do sad u u našu zemlju stiglo je 42.000 doza vakcine protiv COVID-a 19. Taj broj će se u narednom periodu konstantno uvećavati, zahvaljujući intenzivnim bilateralnim pregovorima Vlade CG", navedeno je na zvaničnom Twitter nalogu Vlade Crne Gore.\nDobro je da to došlo , inače nemamo namjeru da je primimo .\nSad kad se pojavio novi soj virusa !?\nA morali Ministrica svaku kutiju da doceka\nKoje je ovo glumatanje od strane Je.Bo.Bo.\nBolje da je profesor dosao ove kutije da prebroji nego ide da ljubi ruke


Rukometaši nemoćni protiv gostiju iz Pančeva - SPORT Vrbas\nRukometaši nemoćni protiv gostiju iz Pančeva\nRK "Vrbas" Vrbas - RK "Dinamo" Pančevo, 24:33 (13:16)\n16 nov 2015\t0 comment\nU utakmici 8. kola rukometne Super B lige Srbije, koja je odigrana 13.11.2015. pred oko 600 gledalaca u dvorani CFK "Drago Jovović" u Vrbasu, ekipa iz Pančeva bila je bolji rival. Domaća ekipa bila je ravnopravan protivnik u 1. poluvremenu, dok se gostujuća ekipa u 2. poluvremenu, rezultatski "odlepljuje" i do kraja meča rutinski održava stečenu prednost od 7- 8 golova prednosti.\nRK "Vrbas" se posle ovog meča nalazi na začelju tabele SuperB lige Srbije, sa 5 bodova i sledi mu grčevita borba za opstanak.\nU ekipi Vrbasa, na ovom meču su se izdvojili: Grozdanić Miloš sa 5 (1 sa sedam metara) i Vojičić Ćetko sa 4 pogodka u mreži gostujuće ekipe, dok je u ekipi RK "Dinamo" daleko najbolji akter utakmice bio Komlanov S. sa 9 (3 sa sedam metara) pogodaka u mreži vrbašana.\nU sledećem 9. kolu, SuperB lige Srbije, RK "Vrbas" gostuje u Lazarevcu, gde će igrati protiv domaće ekipe RK "Kolubara".